הוועדה לענייני ביקורת המדינה, כנסת 18, פרוטוקול מספר 158, 2011-02-21 11:00

יואל חסון: שלום, בוקר טוב לכולם.

יואל חסון: אני מתכבד לפתוח את ישיבת הוועדה לענייני ביקורת המדינה בנושא הצעה לסדר היום (דיון מהיר): אי שוויון באיוש תפקידים בוועדות תכנון ובנייה מקומיות, של חבר הכנסת חמד עמאר.

יואל חסון: אדוני, חבר הכנסת הנכבד, אנא תציג את הנושא.

חמד עמאר: אדוני יושב הראש, אורחים.

חמד עמאר: אני קיבלתי כמה מכתבים מכמה אנשים בקשר לועדת תכנון ובנייה, ואמרתי אני רוצה לבדוק את הנושא, לאחר שהגשתי את הבקשה לדיון מהיר בנושא.

חמד עמאר: התחלתי לבדוק והתברר לי בשנת 2002 הייתה תקנה שבאה להגביל תקופת זמן, תקנה של חוזר מנכ"ל שבאה להגביל תקופת זמן של יושב ראש וועדת תכנון ובנייה מרחבית ל-5 שנים.

חמד עמאר: והיו שתי סיבות לנושא.

חמד עמאר: אחת, שלילת כוח מיושב ראש של וועדה, אם הוא יושב בוועדה לתקופה ארוכה; שתיים, זה לתת אפשרות לאזרחים נוספים להיכנס לתפקיד הזה.

חמד עמאר: אמרתי שתי סיבות מאד טובות, מאד עוזרות.

חמד עמאר: הלכתי ובדקתי לעומק ואמרתי האם חוזר המנכ"ל הזה מתקיים אצל כולם או יש איפה ואיפה.

חמד עמאר: בדקתי לעומק והתברר לי שחוזר מנכ"ל חל על אנשים, על סוג מסוים של אנשים ולא חל על כולם.

חמד עמאר: והנושא עלה אחרי ששני יושבי ראש של וועדות מרחביות דרוזים פוטרו, החליטו לפטר אותם.

חמד עמאר: והסיבה – כי עברה תקופה של 5 שנים.

יואל חסון: ורק אותם פיטרו?

חמד עמאר: רק אותם פיטרו, לפי הנתונים שקיבלתי את שניהם פיטרו בגלל 5 שנים.

שלמה מולה: אתה יכול להגיד באיזה מקומות?

חמד עמאר: בוועדה מרחבית באזור תמרה, גליל זה נקרא; והשנייה מרכז הגליל, שפלת הגליל.

חמד עמאר: זה מרחבית, יש את המחוזית ויש את המרחבית.

חמד עמאר: זה מקומית מרחבית.

חמד עמאר: שניהם פוטרו.

יוסף ברון: אדוני בדק שרק שם פוטרו?

חמד עמאר: אני בדקתי יותר כמה לא פוטרו שעברו את ה-5 שנים, ואני אגיד לך אדוני,

יוסף ברון: על זה אני מדבר.

יוסף ברון: אדוני אמר שהוא בדק.

חמד עמאר: אני אגיד לך, יש לי 4 אנשים שפוטרו.

חמד עמאר: התברר לי שאותם ארבעה, רובם הם בני מיעוטים.

חמד עמאר: התברר לי שאין אף בן מעוטים עכשיו שהוא יושב ראש וועדה מרחבית.

חמד עמאר: יש יושב ראש וועדה מרחבית היום בן מיעוטים?

חמד עמאר: איפה?

יוסף ברון: וודאי.

יוסף ברון: אצלי במחוז.

חמד עמאר: איזה מחוז?

יוסף ברון: צפון.

חמד עמאר: מי?

יוסף ברון: ראפפא חג'גראס, חמוד סייח.

חמד עמאר: זה קציני מחוז לא יושבי ראש וועדות.

חמד עמאר: הם מינויים זמנים אדוני.

יואל חסון: טוב, טוב, סליחה, אדוני, אני מודה לך,

יוסף ברון: אדוני שאל אותי שאלה.

חמד עמאר: מינויים זמניים אדוני.

חמד עמאר: אדוני, אני בדקתי ומצאתי, אני באמת בדקתי וראיתי שיש יושבי ראשד של וועדות מחוזיות שמכהנים מעל 10 שנים, ואותו חוזר מנכ"ל לא חל עליהם.

חמד עמאר: ואני רציתי לשאול, האם יושב ראש וועדת תכנון ובנייה הוא מינוי מקצועי או מינוי פוליטי?

חמד עמאר: השאלה אם הוא מינוי מקצועי – האם יש וועדת איתור?

חמד עמאר: האם יש מכרז חיצוני?

חמד עמאר: מכרז פנימי?

חמד עמאר: והאם זה מינוי פוליטי שמתחלף שר, השר מחליט שאותו יושב ראש טוב אשר יהיה, כמה שיהיה טוב, זה לא משנה – הוא לא מזוהה פוליטית איתו, צריך לבוא ולהחליף אותו ולהביא איש שלו כמזוהה פוליטי.

שלמה מולה: אין דבר כזה.

שלמה מולה: אין דבר כזה בשירות הציבורי.

חמד עמאר: אין דבר כזה בשירות הציבורי?

שלמה מולה: למשרת אמון יש רק מנכ"ל, כל היתר חייבים- - -

חמד עמאר: אז אנחנו נקבל את התשובה הזאת ממשרד הפנים, כי יש אחד שמשמש יושב ראש, שכבר יותר משלוש קדנציות, שהוא גם משמש יושב ראש סניף של איזו שהיא מפלגה מסוימת, ואותו איש משמש עכשיו יושב ראש בשפרעם, שהוא עבר מוועדה לוועדה,

שלמה מולה: תגיד את השם של המפלגה, ש"ס?

חמד עמאר: משמש יושב ראש בשפרעם ואני מכיר אותו אישית.

שלמה מולה: רגע לא הבנתי, למה אתה מתקשה להגיד?

שלמה מולה: תגיד ש"ס.

חמד עמאר: זה לא צריך להגיד, אנחנו לא צריכים להגיד את זה, זה ברור מאליו.

שלמה מולה: למה?

שלמה מולה: חייבים להגיד, זה בדיוק המקום שצריך להגיד.

שלמה מולה: אנחנו לא צריכים לפחד מאף אחד.

חמד עמאר: זה ברור מאליו.

חמד עמאר: זה אחד הדברים.

שלמה מולה: נו באמת.

חמד עמאר: ודווקא, אדוני יושב הראש, שני יושב הראש שפוטרו, אחד מהם עבר וועדת איתור, והוא עובד של המשרד מעל 20 שנה, שעבר את כל וועדת האיתור והחליטו לבוא ולמנות אותו כיושב ראש.

חמד עמאר: הסתיימו 5 שנים, תעשו כמו שאתם עושים עם כולם – תעבירו אותו לוועדה מרחבית אחרת.

חמד עמאר: למה אותו דווקא החלטתם לפטר?

חמד עמאר: ולמה דווקא השני החלטתם לפטר אחרי 5 שנים בהודעה מיום ליום?

חמד עמאר: לבוא ולהגיד לו – "אתה הולך הביתה".

חמד עמאר: את הדברים האלה אני לא מצליח להבין, אדוני יושב הראש.

חמד עמאר: האם בנושא הזה יש שוויוניות או אין שוויוניות?

חמד עמאר: האם ההחלטה לבוא ולפטר בגלל שהשם שלו מוהנה עזימי, או בגלל שהוא איש לא מקצועי?

חמד עמאר: אם הוא איש לא מקצועי, לפי חוות דעת שקיבלתי של משרד הפנים, שהוא איש מקצועי ועבר את כל התהליכים, ומשמש בוועדה בעבודה מעל 20 שנה של עובד של משרד הפנים, והתחיל בפיקוח.

חמד עמאר: היה מפקח של המשרד הפנים בוועדת תכנון ובנייה.

חמד עמאר: אחרי זה עבר ועלה בתפקידים עד שהגיע ליושב ראש.

חמד עמאר: זה אומר שהוא איש מקצועי, איש מקצועי שצריך לבוא ולהתייחס אליו כמו שמתייחסים לאחד בשם שמחוני, שהחליטו, בגלל שהוא מקורב למי שצריך להיות מקורב, מעבירים אותו לוועדה אחרת, והוא 20 שנה בתפקיד.

חמד עמאר: או אחד בשם לנקרי, או מקורב, הוא 16 שנים בתפקיד,

שלמה מולה: למה אתה לא אומר למי הוא מקורב?

שלמה מולה: אתה מפתיע אותי.

חמד עמאר: אותו תפקיד.

חמד עמאר: העבירו אותו מוועדה לוועדה.

חמד עמאר: עברו 5 שנים, החליטו להעביר אותו לוועדה אחרת.

חמד עמאר: אחד כמו דודו,

שלמה מולה: חמד, תקשיב, פה זה וועדה לביקורת המדינה.

שלמה מולה: בוועדה לביקורת המדינה צריך להגיד גם את השמות למי הוא מקורב, איך הוא מקורב.

שלמה מולה: מה אתה מסתתר?

שלמה מולה: תגיד את הכל בגלוי.

שלמה מולה: כאן פה, אני אומר לך, אתה אומר לנקרי, למי הוא מקורב?

שלמה מולה: אני רוצה לדעת.

שלמה מולה: אם אתה לא יודע אז,

קריאה: אולי הוא מתבייש, מה לעשות?

שלמה מולה: מה יש לו להתבייש?

שלמה מולה: אין מה להתבייש.

חמד עמאר: אדוני חבר הכנסת, ברגע שאתה אומר מקורב זה כואב יותר לבוא ולהגיד זה של איש ש"ס,

שלמה מולה: לא.

שלמה מולה: אני רוצה לדעת למי הוא מקורב.

חמד עמאר: הוא מקורב לאיזה יושב ראש של סניף מסוים של מפלגה מסוימת שמשמשת היום,

שלמה מולה: אז תגיד לי מי זה.

חמד עמאר: אני לא אגיד את השם, אני לא אזכיר את השם של המפלגה, כי יכול להיות שבפעם הבאה יהיה מקורב למפלגה אחרת.

חמד עמאר: אני לא מדבר עכשיו על מפלגות.

חמד עמאר: יכול להיות שיושב ראש,

יואל חסון: תגיד רגע, מה השמות של שני האנשים שהודחו עוד פעם?

חמד עמאר: אלי שמחון שמשמש 16 שנה,

יואל חסון: לא, לא, אלה שאתה טוען שפיטרו.

חמד עמאר: מוהנה עזימי וסמיר והבה.

חמד עמאר: הם יושבים פה.

יואל חסון: עכשיו תגיד, לגבי השניים האלה – איפה היה סמיר?

יואל חסון: באיזה תפקיד?

חמד עמאר: לב הגליל, שפלת הגליל.

יואל חסון: והשני עזימי?

חמד עמאר: גליל מרכזי.

יואל חסון: יושבי ראש וועדה מרחבית?

חמד עמאר: נכון.

חמד עמאר: השאלה הנשאלת, האם יש שוויוניות בנושא, זה אחד, והאם הפיטורים האלה חלים על כל אחד שעבר 5 שנים, או יש איפה ואיפה.

חמד עמאר: זו שאלה ראשונה.

חמד עמאר: השאלה השנייה שלי – האם הבחירה שלכם ביושבי ראש וועדות מרחביות, האם הנושא מקצועי או נושא פוליטי?

חמד עמאר: מקצועי – יש וועדת איתור של אותם אנשים, יש מכרז פנימי, יש מכרז חיצוני?

חמד עמאר: איך מתארים ומחליטים שאותו איש ישמש כיושב ראש.

חמד עמאר: אדוני, אני רוצה לקבל תשובה ברורה, אז כדאי לך שתשמש את התשובות.

חמד עמאר: שני הדברים האלה, אם אנחנו נצריך לקבל תשובה, ואיך קורה שיש כמה אנשים שמשמשים בתפקיד המון זמן ולא 5 שנים, אלא מעל 10 שנים, ובאותם אנשים אף אחד לא נוגע בהם.

חמד עמאר: האם בגלל שהם מקורבים לאיזה שהוא גוף פוליטי מסוים, או בגלל שהם סופר סטאר מקצועיים, מאיפה שעוברים עושים את העבודה הכי טובה שיש, או בגלל שהם מקורבים פוליטית.

חמד עמאר: אני רוצה לקבל את התשובות האלה, כי אני מאמין היום במצב הקיים, במצב התכנוני הקיים במגזר הלא יהודי, וברגישות של הנושא, כדאי וכדאי מאד, שמי שמכיר את המנטאליות ישמש שם כיושב ראש.

חמד עמאר: ואחד הדברים שקראתי שם שהייתה החלטה כזאת איפה שנוגע למגזר הלא יהודי, שאותו יושב ראש תהיה לו את הנגישות ואת הרגישות לנושא הזה של הנושא של בני מיעוטים, שישמש שם יושב ראש.

חמד עמאר: ואני לא רוצה לקבל שקצין מחוז מסוים משמש כיושב ראש וועדה זמנית, ולבוא להגיד לי יש לי את סייח, עכשיו החליף ואני יודע שהוא קצין מחוז, והוא בהגדרה שלו קצין מחוז והוא לא החליף אותו כתפקיד קבוע, הוא החליף אותו כתפקיד זמני, עד למצוא את המקורב ולהכניס אותו לשם לתפקיד.

חמד עמאר: תודה רבה.

יואל חסון: תודה רבה, אני מודה לך.

יואל חסון: אני רוצה לשמוע את משרד הפנים.

מרגלית בוטרמן: שנייה, אני מבינה שזאת היועצת המשפטית של הוועדה?

יואל חסון: לא.

יואל חסון: היא נציגת מבקר המדינה.

מרגלית בוטרמן: נציגת מבקר המדינה.

מרגלית בוטרמן: קודם כל, שני המקרים, ולא הודיעו לנו שמדובר פה על מקרים ספציפיים, אבל שני המקרים האלה נדונים כרגע בבית משפט, אז השאלה היא אם בכלל הוועדה יכולה לדון.

יואל חסון: הדברים נבדקו מראש, בכנסת אפשר לדון בנושא הזה, גם כשהדברים מול בית המשפט; ואני אגיד לך אפילו יותר מזה – בית המשפט בדרך כלל,

מרגלית בוטרמן: בסדר.

יואל חסון: את רוצה להקשיב?

מרגלית בוטרמן: כן.

יואל חסון: תודה.

יואל חסון: בית המשפט בדרך כלל אפילו רואה בדיונים האלה לפעמים על פי שיקול דעתו, כחומר שיכול לבוא לתשומת ליבו של בית המשפט.

יואל חסון: זה גם קורה בדיונים בבג"ץ וגם בדיונים רגילים, וזה הכל.

יואל חסון: ולכן אתם מחויבים, סליחה גברתי, שתדעי את זה, את בטח יועצת משפטית, או משהו כזה.

מרגלית בוטרמן: נכון.

יואל חסון: אז אני קודם כל אומר שאת מחויבת לדבר כאן ולהגיד כאן את הדברים בצורה פתוחה, ברורה, לא להתכסות סביב העניין שמדובר בדיון משפטי שנמצא במהלך משפטי.

מרגלית בוטרמן: לא, לא, להיפך.

מרגלית בוטרמן: אנחנו גם רוצים לציין שהתביעה של מר סמיר והבה לבית הדין לעבודה נדחתה על ידי בית הדין, זאת אומרת התביעה שלו כנגד הפסקת העבודה.

יואל חסון: מאה אחוז.

ג'מאל ח'יר: את מזייפת את מטרת הוועדה.

ג'מאל ח'יר: לא נדחה שום דבר, לא הוגשה בכלל תביעה.

מרגלית בוטרמן: מר סמיר והבה הגיש תביעה לבית הדין לעבודה.

ג'מאל ח'יר: לא הוגשה תביעה בכלל.

חמד עמאר: גברתי, אני שאלתי שאלות ברורות, שאין מקום להיכנס לאופן ספציפי, אני שאלתי שאלות באופן כללי.

חמד עמאר: האם הנושא הוא מקצועי או לא מקצועי והאם יש שוויוניות בנושא.

יואל חסון: תודה, אני הבנתי.

מרגלית בוטרמן: נדונה בבית משפט, היא נדחתה.

מרגלית בוטרמן: היא בשלב בינים, לא ניתן צו ביניים כרגע.

ג'מאל ח'יר: את מטעה את הוועדה.

ג'מאל ח'יר: לא הוגשה תביעה, אך אפשר, את עורכת דין.

ג'מאל ח'יר: את יודעת מה משמעות נדחתה?

ג'מאל ח'יר: מעשה בית דין.

ג'מאל ח'יר: הוא לא הגיש תביעה, איך יהיה מעשה בית דין?

מרגלית בוטרמן: מר סמיר והבה הגיש תביעה.

ג'מאל ח'יר: הוא הגיש בקשה לשימוע.

ג'מאל ח'יר: נעשה שימוע, נקודה סוף פסוק.

מרגלית בוטרמן: בסדר.

מרגלית בוטרמן: אבל,

יואל חסון: לא, סליחה רגע, היה שימוע או דיון בבית דין לעבודה?

מרגלית בוטרמן: היה דיון, הוא הגיש תביעה לבית הדין לעבודה כנגד ההודעה על הפסקת הכהונה שלו.

ג'מאל ח'יר: זה לא נכון.

יואל חסון: אבל הוא אומר שזה לא נכון.

יואל חסון: מי אומר את האמת פה?

ג'מאל ח'יר: אנחנו הוצאנו צו לעשות שימוע, עשינו שימוע, נגמר.

ג'מאל ח'יר: לא הייתה תביעה.

יעקב אדרי: אבל פה נשאלה שאלה אחרת לגמרי.

חמד עמאר: אדוני, אני לא רוצה להזיז את הדיון לנושא שלא לשמו התכנסנו.

יואל חסון: בסדר.

חמד עמאר: אנחנו התכנסנו בנושא השוויוניות בנושא ועל המקצועיות בנושא.

יואל חסון: מאה אחוז.

יואל חסון: אני רוצה שבאמת מר ברון שתתייחס לדברים של חבר הכנסת עמאר, ותענה לשאלות שהוא שאל, ויש לי כמה שאלות בהמשך, אני אשאל אותך גם, אבל תתייחס לדברים.

יואל חסון: בבקשה.

יוסף ברון: טוב.

יוסף ברון: קודם כל בוקר טוב לכם ואני מודה על הדיון הזה.

יוסף ברון: אני חושב שבסופו של דיון אני בטח גם תודו לי שאני נכנסתי לסוגיה הזאת ועשיתי סדר.

יוסף ברון: אבל אני לא אקדים את המאוחר.

יוסף ברון: אני ממונה מחוז צפון במשרד הפנים.

יוסף ברון: אני בתפקידי כשנתיים וכמה חודשים, וכשהגעתי למחוז התברר שיש סוגיה של יושבי ראש וועדות מרחביות שמכהנים מעל לפי מה שנקבע בחוזר מנכ"ל, הוא ציטט את החוזר משנת 2002 ויש גם חוזר משנת 2004, שמחדד עוד יותר את ההוראות.

יוסף ברון: הוא אומר שכהונת יושבי ראש קצובה ל-5 שנים.

יוסף ברון: הדברים האלה,

יעקב אדרי: יש אפשרות להארכה?

יעקב אדרי: החלטה של הממונה, של השר, של המנכ"ל, יש דבר כזה?

יוסף ברון: הואיל וזה חוזר מנכ"ל אז הפה שאיתי הוא גם פה שיכול לאסור וגם בדיוק הפוך, אז אני מניח שבמקרים מאד חריגים אפשר להאריך, אבל מעולם לא נעשה שימוש להארכה בצורה חוקית.

יוסף ברון: זאת אומרת שמישהו פנה וביקש להאריך והאריכו לו.

יוסף ברון: לא נעשה דבר כזה.

יוסף ברון: בדרך כלל אנחנו אומרים ב-5 שנים, וכשזה לא נעשה זה נעשה מרשלנות או מחוסר שימת לב לסוגיה הזאת.

יוסף ברון: כשאני הגעתי למחוז הבנתי שזו סוגיה כאובה, ואמרתי – אני הולך לעשות סדר בדברים האלה.

יוסף ברון: כך גם ציינתי והצהרתי בבתי הדין השונים שבהם הופעתי, ואני תיכף אצטט את מה שאמרו העותרים בבית הדין האזורי לעבודה, שמי שטען שלא היה דיון.

יוסף ברון: היה דיון בבית הדין האזורי, ושם הם אמרו שהממונה על המחוז אכן החליף יושבי ראש רבים במחוז.

שלמה מולה: ממתי חוזר המנכ"ל הזה?

יוסף ברון: מ-2002 ומ-2004, שני חוזרי מנכ"ל.

מרגלית בוטרמן: החוזר נקבע ב-2002.

מרגלית בוטרמן: בעקבות החוזר היו הליכים משפטים, יושבי ראש שכיהנו אז קיבלו את ההחלטה.

מרגלית בוטרמן: ברגע שרצו ליישם אותה לקח זמן עד היישום שלה.

מרגלית בוטרמן: בשנת 2004 הוחל ביישום שלה.

יוסף ברון: אני רק במאמר מוסגר אצטט רק את מה שאמר השופט קוגן בבית הדין האזורי לעבודה, בדיון.

יוסף ברון: הוא אמר שגם אם משרד הפנים לא היה מפעיל את סמכותו כאמור בחוזר, הוא אומר – אני כבית משפט הייתי עומד על כך שתקיימו את החוזר הזה; כי הוא חושב, וגם המדינה חושבת ככה, שבעלי תפקידים שיש להם סמכויות כאלה נרחבות בחוק התכנון והבנייה, לא צריכים לאחוז בקרנות המזבח ולהמשיך לאחוז בתפקידם מעל ומעבר למה שקבע חוזר המנכ"ל.

ג'מאל ח'יר: למען ההגינות, תגיד שאתה לא יודע על קיום מנכ"ל מ-2004.

יוסף ברון: בוודאי שידעתי.

ג'מאל ח'יר: לא ידעת.

ג'מאל ח'יר: (מדברים ביחד) הוא לא ידע על קיומו של חוזר מנכ"ל מ-2004, רק אחרי שהמצאנו לו את זה.

חמד עמאר: זו שאלה מאד חשובה.

חמד עמאר: שלמה בוחבוט משמש יושב ראש הוועדה המרחבית 20 שנה, נכון, או שאני טועה?

חמד עמאר: למה החלטת דווקא לא להתחיל עם מישהו שמשמש 20 שנה?

חמד עמאר: החלטת להתחיל עם אנשים שעברו את ה-5 שנים ביומיים?

חמד עמאר: למה לא החלטת באמת שמי שמשמש 20 שנה, הוא כבר משורש חזק.

ג'מאל ח'יר: הוא כבר קיבל קביעות.

יוסף ברון: אני אענה לכל השאלות שלך.

יוסף ברון: הואיל ואמרת, פתחת את דבריך שעשית בדיקה, אז כנראה הבדיקה לא הייתה מושלמת, ומי שאסף לך את החומר לא בדק טוב את הדברים.

יוסף ברון: אינו דומה דין של שלמה בוחבוט לדיון של יושבי הראש האחרים על פי סעיף 19 א', כי שלמה בוחבוט לא מונה על ידי הממונה על המחוז, אלא על ידי חברה הוועדה עצמה.

חמד עמאר: אלי שמחון.

יוסף ברון: יפה אדוני, אני שמח שאתה,

חנא סוייד: אתה מטעה פה, אתה מטעה בצורה גסה ביותר את הוועדה, כי בוחבוט הוא מקרה ממש יוצא דופן, הוא לא על פי אף חוק.

חנא סוייד: הוא לא על פי סעיף 18, לא על פי סעיף 19, לא על פי וועדה מרחבית עם רשות גדולה.

חנא סוייד: הוא מקרה מאד מיוחד.

חנא סוייד: אז אנא, אל תטעה את הוועדה.

יוסף ברון: אדוני לא יטיל רפש.

חנא סוייד: הוא לא יושב ראש, הוא לא ראש עיר מעל 35,000 תושבים ומה שנעשה איתו בוועדה המקומית שלו זה מקרה, זה חסד שלטון, זה מה שנקרא.

יוסף ברון: אני- - -

חנא סוייד: טוב, תעזוב.

חנא סוייד: נפתח דף אחר.

יוסף ברון: אני אעזוב, רק אל תגיד שאמרתי לא מדויק.

יוסף ברון: כל מה שאמרתי זה שלא הממונה על המחוז מינה אותו.

חנא סוייד: אבל בניגוד לחוק.

יעקב אדרי: רגע, אתה צודק, אבל זה לא סותר את הוראות המנכ"ל, את תקנות המנכ"ל שאומרות 5 שנים.

יעקב אדרי: עברו 20 שנה ולא עשיתם כלום.

יוסף ברון: לא, לא, זה לא חל.

יוסף ברון: זה חל על המינויים שהממונה על המחוז ממנה.

יעקב אדרי: ככה כתוב?

יוסף ברון: זה חל על המינויים של השר.

קריאה: תראה לי שזה כתוב ככה.

יוסף ברון: אני אראה.

יוסף ברון: כל החומר הזה הוגש גם לבג"ץ בתצהיר.

חנא סוייד: אז בוא תענה לי על שמואל לנקר,

יוסף ברון: אני עונה לאדוני, אני שמח שאדוני שואל.

שלמה מולה: רגע, סליחה.

שלמה מולה: אז השיטה היא כזאת, זאת אומרת מה שאתם רוצים לבוא ולהגיד, אוקי.

שלמה מולה: עכשיו המינוי של חוזר מנכ"ל לא חל עליו, השר יימנה את כל מי שמקורב לו, אתם תרדו על אנשים,

יוסף ברון: לא, לא, זה לא מינוי של השר.

יוסף ברון: הוועדה מינתה אותו.

יוסף ברון: חברי הוועדות שמורכבים מראשי הרשויות, הם מינו אותו.

חנא סוייד: אבל אין פרוצדורה כזאת.

חנא סוייד: המציאו את הפרוצדורה שם, מה אתה מספר?

יוסף ברון: רק שנייה.

חנא סוייד: המציאו, תגיד, תגיד שהמציאות את הפרוצדורה.

יוסף ברון: רגע.

יוסף ברון: הואיל ואמרתי שאני עושה סדר בכל הוועדות, גם בסוגיה הזאת אני עושה סדר.

חנא סוייד: אז תגיד, תגיד שזה מקרה בודד בכל מדינת ישראל.

יוסף ברון: אני אומר את זה.

יוסף ברון: ואני אומר לך יותר מזה, שגם הנושא הזה טופל על ידי, וגם אני בתצהיר לבית משפט הודעתי על כך, וגם שם יהיה סדר בנושא הזה.

יוסף ברון: עכשיו, אני עונה לך.

חמד עמאר: אם אתה עושה סדר, אני חייב כאן, שמואל לנקר הוא 16 שנה,

יוסף ברון: רגע, אני עונה לכל השאלות ששאלתם.

חמד עמאר: אתה לא יודע מה אני רוצה לשאול אותך.

יוסף ברון: אבל אתה שאלת כאן ואני עונה לך.

חמד עמאר: לא.

חמד עמאר: הוא נמצא 16 שנים בתפקיד.

חמד עמאר: מונה רק מזמן, בתקופתך לשפרעם, ואתה החלטת למנות אותו, כי אתה ממנה את האנשים.

חמד עמאר: איך קורה דבר כזה?

חמד עמאר: בוא תענה לי.

יוסף ברון: הנה, גם על זה אני אענה לך.

יוסף ברון: אני אענה לך לפני זה ששאלת על שמחון.

יוסף ברון: אלי שמחון שהוא אח של השר, גם עליו היו.

יוסף ברון: מעניין למה אתם לא שואלים למה אותו פיטרתי.

יוסף ברון: פיטרתי אותו, סיים תפקידו ב-30 בנובמבר 2010, מעניין למה אתם לא שואלים עליו?

יוסף ברון: והוא גם כן, אני חושב שיש לו איזה קשרים.

יוסף ברון: אתם דיברתם על קשרים, אני לא דיברתי על קשרים.

יוסף ברון: הואיל ולא אני מיניתי אותם, וגם ידידי סמיר לא מונה רק בגלל הכישורים התכנוניים שלו, ובוא נשים את הדברים על השולחן.

יוסף ברון: לא רק.

מר סמיר והבה: עברתי וועדת איתור.

יוסף ברון: וודאי, וודאי, כולם עוברים וועדת איתור.

יוסף ברון: אין אחד כזה שלא עבר וועדת איתור.

מר סמיר והבה: נראה לך שאני ....

מר סמיר והבה: השר פורז אישר את המינוי שלי.

מר סמיר והבה: אל תסלף את העובדות.

יוסף ברון: לא, אני לא מסלף אני מדייק.

יוסף ברון: אני מדייק בעובדות.

יוסף ברון: כולם עוברים וועדה.

יוסף ברון: מי שלא עובר וועדה לא מונה.

יוסף ברון: אבל אני רק אומר, חוץ מהוועדה אני מניח שפה ושם גם לאחרים יש קשרים.

יוסף ברון: עכשיו אני עונה לך על לנקרי.

חמד עמאר: אז אדוני מנהל המחוז, מה שאתה אומר לי שהנושא פוליטי.

יוסף ברון: לא.

חמד עמאר: אתה ענית עכשיו.

חמד עמאר: אתה אמרת – הוא מונה בגלל הקשרים שלו, אז אתה אומר שלא הכל נקי.

יוסף ברון: לא.

חמד עמאר: אז אתה מגן על עצמך.

יעקב אדרי: לא, לא, זה אומר שגם היום יש גם שיקולים נוספים.

יוסף ברון: אני אומר בנוסף יש להם כישורים אחרים גם כן, זה מה שאמרתי.

חמד עמאר: קשרים אחרים אתה מתכוון.

מגלי והבה: אולי בדקת את התפקוד שלי במערכת 5 שנים האם תפקדתי מקצועית?

יוסף ברון: אני לא הפסקתי את כהונתך בגלל,

מגלי והבה: שנתיים אתה היית הממונה על המחוז, לא ביקרת בוועדה דקה אחת.

מגלי והבה: דקה אחר לא ביקרת.

יוסף ברון: גם זה לא נכון.

יוסף ברון: אבל, לא הופסקה כהונתך בגלל תפקוד, אלא בגלל שתמו 5 שנים.

יוסף ברון: תציין את זה ותדייק.

מגלי והבה: לא, בגלל שקדימה לא בשלטון.

יוסף ברון: ממש לא.

מגלי והבה: רק בגלל שקדימה ואחר שלי חבר כנסת בקדימה, זה הסיבה היחידה.

יוסף ברון: אני חושב שלי ניתנה זכות הדיבור, לא לך.

יעקב אדרי: רגע, רגע, תודיע שאתה עובר לש"ס ויסדרו את זה מיד, מה אתה?

יוסף ברון: אני הפסקתי את כהונתם של כל יושבי הראש שסיימנו 5 שנים, לא רק את של סמיר אלא גם של אחרים.

יוסף ברון: גם של שמחון וגם של יהודה וולמן,

יואל חסון: אבל אתה לא ענית על השאלה למה יש כאלה,

יוסף ברון: הנה, אני עונה.

יואל חסון: לא, אתה תחכה רגע.

יוסף ברון: על לנקרי, הוא שואל, אני עונה.

יואל חסון: שנייה, לא על לנקרי.

יואל חסון: לא רוצה לשאול על לנקרי.

יואל חסון: למה בכלל יש קטע שחלק מודחים אחרי 5 שנים, וחלק עוברים מה שנקרא שירות הקפצות.

יוסף ברון: מי?

יואל חסון: עוברים מוועדה לוועדה לוועדה לוועדה.

יואל חסון: נתתי לך דוגמאות.

יוסף ברון: אני בא לענות לך על לנקרי, אני אענה לך על לנקרי.

יוסף ברון: לנקרי, קודם כל,

יעקב אדרי: הוא כישרון.

יוסף ברון: דרך אגב, אתה נדמה לי מקדימה.

יוסף ברון: מי שמינה אותו זה השר שטרית, לא אני.

שלמה מולה: מה זה קשור אבל?

יוסף ברון: לא, לא אומרים כישרון.

יוסף ברון: ניסו לייחס לנו מינויים פוליטיים.

יוסף ברון: לא ש"ס מינתה את לנקרי.

יוסף ברון: הרי תראה, בעתירה גם כן אמרו,

יואל חסון: שנייה אחת, חבריי חברי הכנסת, אני מציע, יש פה נושא חשוב שאני מציע שנגיד אותו, שלא ניסחף לדבר הזה.

יואל חסון: מינוי של שר לא אומר בהכרח שהמינוי הוא ממניעים פוליטיים.

יואל חסון: אני מבקש את הדבר הזה להבהיר.

יואל חסון: זה ששר מינה אדם מסוים לא קובע שהאדם הוא פוליטי.

יואל חסון: צריך להגיד את הדברים בצורה מסודרת.

יוסף ברון: אין ספק.

יואל חסון: ואני אגיד גם עוד דבר שכדאי שיהיה ברור לפרוטוקול.

יואל חסון: זה שאדם ממונה ויש לו רקע פוליטי, זה לא אומר שאדם בהכרח לא ראוי למלא את התפקיד, או פסול, בהנחה שהוא עבר את כל השלבים ונמצא כשיר לעמוד בתפקידו.

יואל חסון: אתם פוליטי בהגדרתו, הוא לא אדם באופן בגלל פוליטי, פסול מלמלא תפקיד.

יואל חסון: איש פוליטי זה לא אדם פסול.

חנא סוייד: סוגריים – עבר וועדת איתור.

יואל חסון: כן, עבר את השלבים שהיה צריך לעבור כמו כל אדם אחר.

חמד עמאר: אדוני יושב הראש, אתה מאד צודק בנושא, אבל בנושא אחד שאחד שכבר עבר נמצא בתפקיד מעל 15 שנים, ומחליטים להעביר אותו לוועדה אחרת,

יואל חסון: מי זה האדם?

יואל חסון: לנקרי?

חמד עמאר: לנקרי הזה.

חמד עמאר: אני לא יודע אפילו לבטא את השם שלו.

יוסף ברון: א' אני אענה לך ותיכף תראה שהוא כשר.

יוסף ברון: ב', לפי חוזר מנכ"ל, גם אם יימצא פסול במינוי שלו, ובית המשפט יורה לי, אני מיד מחליף אותו.

יוסף ברון: ג', אני חושב שמן הדין היה לזמן אותו, לשמוע את התגובה שלו.

יוסף ברון: כי לא הוא נושא הדיון, נושא הדיון הוא,

חנא סוייד: אתה מינית אותו אבל.

חנא סוייד: אדוני, אתה ממנה אותו, לא הוא ממנה את עצמו.

יוסף ברון: וד' אומר לך את מה שאמר בית המשפט.

יוסף ברון: בית המשפט אמר גם אם משרד הפנים טעה ונגיד שעשינו מינוי לא תקין, נגיד.

יוסף ברון: ואני אומר שלא, אבל נגיד שעשינו מינוי לא תקין, האם זה מכשיר מינויים אחרים לא תקינים אחרים?

יעקב אדרי: לא, ובכל זאת תסביר לנו את מקרה לנקרי.

יוסף ברון: אוקי, ועכשיו אסביר בקשר ללנקרי.

יוסף ברון: מה שהיה לפני 2002 לא חלה המגבלה של 5 שנים, ולכן בעבר, ואני ב-2002 לא הייתי במחוז הצפון ולא הייתי ממונה על מחוז, אז לא יודע מה שנעשה קודם.

יוסף ברון: אבל בכל מקרה, לא חלה תקנה של הגבלה של 5 שנים, ולכן נוצר מצב שהוא היה יותר מ-5 שנים, ולא רק הוא, אלא כל יושבי ראש הוועדות שהיו לפני 2002.

יעקב אדרי: סליחה הממונה, מה שאתה אומר לי – מי שמונה לפני 2002 יכול להמשיך, אין הגבלה.

יוסף ברון: לא, הוא לא יכול להמשיך.

מרגלית בוטרמן: ב-2002 קבעו שיהיה תהליך שבו תופסק הכהונה שלהם, אם יש להם יותר מ-5 שנים או אם בתום אותה תקופה שתוארך להם.

מרגלית בוטרמן: נתנו עוד שנתיים בערך.

יעקב אדרי: הבנתי.

יעקב אדרי: עכשיו, מוועדה לוועדה אפשר להעביר?

יוסף ברון: לא.

יוסף ברון: עכשיו ב-2004 היה הליך משפטי שהוא סיים במהלך אמצע 2005, מרס 2005 הוא סיים, ומאז הוא לא כיהן.

יוסף ברון: זאת אומרת הוא לא כיהן בשום וועדה עד מתי שמיניתי אותו, עד 2008.

מוהנה עזימי: לא, לא נכון, אני החלפתי את שמואל לנקרי בסוף 2005.

מוהנה עזימי: שמואל לנקרי, ב-2002, כשהיה חוזר מנכ"ל כבר עבר את ה-5 שנים, הוא היה צריך לסיים ולא סיים,

יוסף ברון: אתה לא סותר את דבריי, זה בדיוק מה שאמרתי.

יוסף ברון: מ-2005 הוא לא שימש בשום וועדה, ואני כשלקחתי אותו ב-2008,

קריאה: הוא אומר שהוא עבר צינון.

יואל חסון: תגיד, מתוך האחוז שמסיימים את החמש שנים, כמה מתוך ה-100% שמסיימים 5 שנים, כמה מהם מוקפצים לוועדה אחרת, באחוזים.

יוסף ברון: אצלי אף אחד.

יואל חסון: אף אחד.

יוסף ברון: אף אחד.

יוסף ברון: עכשיו, ב-2005 הוא סיים את תפקידו.

יוסף ברון: לקחתי אותו ב-2008, את לנקרי, בגלל שיושב הראש התפטר לי מהיום למחר בגלל סיבות אישיות, ואז לקחתי את לנקרי ומיניתי אותו כמינוי זמני באותה תקופה.

יוסף ברון: התקופה הייתה לא בתקופה של השר הנוכחי, ולכן אי אפשר לייחס לו מינוי פוליטי.

יוסף ברון: זה היה השר שטרית ועבר את ההחלטה שלו ואת ההסכמה שלו.

חמד עמאר: גם שטרית יכול למנות מינויים פוליטיים.

יוסף ברון: אבל זה לא מינוי פוליטי, זה מה שאני מנסה להסביר לך, שזה לא מינוי פוליטי, זה היה מינוי מקצועי.

יוסף ברון: השר אישר אותו והוא מכהן עד היום.

יוסף ברון: עדיין לא עברו 5 שנים מהתקנה של חוזר מנכ"ל.

יוסף ברון: אז זה עונה לשאלתך שלנקרי עדיין לא סיים 5 שנים.

חמד עמאר: מה שאתה אומר לי עכשיו, יש אחרי 5 שנים, יש תקופת צינון שהוא יכול לצאת ולחזור להתמנות ל-5 שנים.

חמד עמאר: יש משהו בחוזר מנכ"ל כזה?

מרגלית בוטרמן: לא, לא.

חמד עמאר: אבל הוא כבר היה 5 שנים.

חמד עמאר: אם אין דבר כזה, איך הוא חריג בין חריגים?

יוסף ברון: אני אומר, משנכנס חוזר מנכ"ל לתוקף – הוא לא עבר 5 שנים.

יוסף ברון: זה מה שאני אומר לך.

יואל חסון: תגיד, אני שואל אותך, יש כאן בסופו של דבר תחושה מאד מאד קשה בדיון הזה ובתוצאה של הפעילות שנעשו.

יואל חסון: אז מה היה התהליך שעבר ברגע שהודעתם על סיום ה-5 שנים והיה צריך להפסיק את הפעילות, מה התהליך שעובר מול האנשים האלה?

מרגלית בוטרמן: אז שנייה רגע, קודם כל כשהם מתמנים מעבר לזה שפורסם חוזר מנכ"ל, הם חותמים על הודעה והתחייבות מול הממונה על המחוז שמוגבלת בהתחלה או לשנתיים או לשנה, והחוזים האלה מוגבלים בהתחלה לשנתיים, שנתיים ושנה, או סדר הפוך – שנה, שנתיים ושנתיים, אני לא זוכרת כרגע.

מרגלית בוטרמן: זאת אומרת החוזים שלהם מלכתחילה מוגבלים בתקופה וכאשר ברור הוא שבסיום התקופה הממונה על המחוז רשאי לבחון את התפקוד של אותו יושב ראש וועדה ושל הוועדה בראשותו.

מרגלית בוטרמן: זאת אומרת המינוי מלכתחילה הוא לא ל-5 שנים, הוא לתקופות זמן קצרות יותר.

שלמה מולה: אני רוצה לשאול את הממונה כמה יושבי ראש וועדות יש לך כאלה, ומתוכם – כמה יושבי ראש בני מיעוטים יש לך, וכמה יהודים יש לך.

קריאה: שהם לא קציני מחוז.

שלמה מולה: רגע, אמרתי, אני שאלתי לגבי וועדות התכנון האלה שאנחנו דנים בהן, לסוגיהן.

שלמה מולה: כמה אתה אחראי, כמה יש לך וכמה מתוכם בני מיעוטים, כמה יהודים.

יוסף ברון: אומר לך ככה, יש במחוז בכלל 14 וועדות מרחביות, לא כולן על פי הסעיף שהממונה ממנה, אלא יש כאלה גם ש-

שלמה מולה: כולל מה שהשר ממנה.

יוסף ברון: לא, לא, לא השר אלא כשזה וועדה עם 35,000 תושבים.

שלמה מולה: אין בעיה, היינו הך, תגיד לי, אני רוצה לדעת.

יוסף ברון: לא, שם אין לי סמכות למנות.

יוסף ברון: אני רק עניתי לשאלה כמה וועדות יש.

שלמה מולה: אני שאלתי אותך שאלה פשוטה, למה אתה ממנה.

יואל חסון: למה אי אפשר לענות על שאלה בצורה ברורה?

שלמה מולה: אני שואל לגבי אותן וועדות, אותי מעניין האם יש פה איפה ואיפה נגד בני המיעוטים, או שאתם נוהגים בהגינות וביושר, זה מה שאני שואל.

שלמה מולה: לכן אני שואל אותך, תענה לי לשאלה.

חנא סוייד: הוא מדבר על וועדות שבסמכותך למנות.

יוסף ברון: כ-10 וועדות.

יוסף ברון: עכשיו, בני מיעוטים יש לנו ככה, יש לנו היום, יש לך את רפפא חג'גה,

קריאה: הוא קצין מחוז.

מרגלית בוטרמן: לא, לא, הוא כבר לא קצין מחוז.

יוסף ברון: אני מבקש לציין, הוא לא קצין מחוז.

יוסף ברון: אתה יכול לברר באמרכלות משרד הפנים אם הוא עדיין עובד במשרד הפנים ויגידו לך את התשובה.

מגלי והבה: הוא יושב ראש וועדה ממונה בכפר מנדאה, וגם יושב ראש וועדת תכנון ובנייה.

קריאה: זו העבודה היחידה שלו?

קריאה: באמת זה מעניין אם זה העבודה היחידה.

שלמה מולה: רגע, שנייה, אני שאלתי ואני רוצה לדעת.

יוסף ברון: אני עונה לך – חמוד סייח הוא בשפלת הגליל, קריאה הוא קצין מחוז או זמני?

יוסף ברון: חמוד סייח הוא קצין מחוז.

קריאה: והוא זמני.

קריאה: את זה אתה ענית לבית הדין לעבודה.

יוסף ברון: הוא יושב ראש הוועדה כרגע בשפלת הגליל.

יואל חסון: מה זה משנה זמני?

חנא סוייד: האם אתה מודיע לנו שאתה הולך למנות אותו ליושב ראש וועדה?

חנא סוייד: (מדברים ביחד)

יוסף ברון: רגע, אתה חושב שהוא פסול?

יוסף ברון: יש לך משהו נגדו?

חנא סוייד: לא, אני לא אמרתי, להיפך.

יוסף ברון: אז אני כרגע מיניתי אותו ואני כרגע חושב שהוא מתפקד טוב וכרגע הוא משמש כיושב ראש הוועדה.

שלמה מולה: שאלתי אותך ואני מבקש שתענה לי.

שלמה מולה: אתה בינתיים נתת לי שני שמות.

יוסף ברון: יפה, השלישי כרגע הוא מוהנה עזימי שעדיין מתפקד כיושב ראש וועדה.

שלמה מולה: אוקי, אני יכול לדעת בבקשה מאיזור עכו, קריית אתא צפונה עד קריית שמונה, באזור הזה כמה יש לך?

יוסף ברון: לא, זה מכל הצפון.

שלמה מולה: כל הצפון?

שלמה מולה: אוקי, הבנתי אותך.

שלמה מולה: זאת אומרת עכשיו אני רוצה להבהיר, לקבל תשובה, אתה אומר לגבי זה – אחד מהם הוא זמני ואתה שוקל לתת לו אם הוא יהיה טוב לתת לו זמן קבע, יש לגבי האחד,

מגלי והבה: הוא לא אמר את זה.

מגלי והבה: הוא אמר מונה זמנית והוא טוב.

מגלי והבה: הוא גם לא עבר וועדת איתור.

יוסף ברון: הוא עובד משרד ולכן הוא לא צריך לעבוד וועדת איתור, זה לתשובתך.

מגלי והבה: אני לתשובתך, הוא חבר מועצת העיר הממונה תמרה, הוא אחראי על היישוב שעת' כקצין מחוז, והוא יושב ראש וועדת תכנון שאחראית על תמרה ושעב' וקבול.

יוסף ברון: זה לא מדויק אבל אני אבדוק את זה ואענה לך.

מגלי והבה: זה כן מדויק.

מגלי והבה: אל תבדוק כי- - -

שלמה מולה: מבחינה אתית, האם בן אדם אחד יכול למלא שלושה תפקידים סטטוטוריים כאלה?

קריאה: מה אתה רוצה, אין מספיק ערבים.

יוסף ברון: סליחה רגע, איזה שלושה תפקידים, לא הבנתי.

שלמה מולה: השאלה אם הוא יכול להיות גם קצין, גם ממונה וגם עוד מה שאמרת.

שלמה מולה: אני שואל אותך דווקא,

יוסף ברון: התשובה היא כן.

יוסף ברון: יש פה ניסיון להטעות את הוועדה.

יוסף ברון: מה זה חבר וועדה?

יוסף ברון: שפעם בשבועיים הוא מתכנס לחצי שעה לוועדה?

קריאה: הוא צריך לעשות תקציב, אדוני.

יוסף ברון: יכול, בשעות הערב, כן, יכול.

יוסף ברון: התשובה היא כן.

יוסף ברון: אני יושב וגם אתם יושבים בכל מיני וועדות.

יוסף ברון: אז מה, אתה לא יכול להיות חבר כנסת וגם לשבת בוועדה הזו ובוועדה הזו?

יוסף ברון: באמת, אל תגזימו.

יוסף ברון: התשובה היא כן.

שלמה מולה: שנייה אני רוצה לשאול את היועצת המשפטית, האם למשל מי שממונה יושב ראש וועדה קרואה.

שלמה מולה: אני שואל שאלה כדי להבין, יושב ראש וועדה קרואה ממונה, שהוא בעצם מינוי של שר, לצורך העניין, האם הוא יכול גם כן יושב ראש וועדה, האם זה לא יכול להימצא ניגוד עניינים?

שלמה מולה: לגבי חבר וועדה באישור מסוים אני מקבל את מה שאתה אומר.

יוסף ברון: אם זה באותן וועדות – כן.

שלמה מולה: אמרתי, אני שואל אם יש ניגוד עניינים, אני שואל אותה, את היועצת המשפטית.

מרגלית בוטרמן: ההנחיות של היועץ המשפטי לממשלה באו ואמרו שיושב ראש וועדה לא יכול להיות חבר מועצה באחת הרשויות שחברות,

מגלי והבה: אז יש לך גברתי, זה מה שאני אמרתי עכשיו.

מגלי והבה: אדון חמוד שהחליף אותי הוא יושב ראש הוועדה בזמני, הוא חבר מועצת העיר הממונה תמרה, והוא יושב ראש וועדת מכרזים בשעב'.

יואל חסון: טוב, סמיר, תודה.

מרגלית בוטרמן: שנייה רגע, יושב ראש הוועדה המרחבית לתכנון ובנייה, הוא הממונה על המחוז או נציגו.

מרגלית בוטרמן: נציגו של הממונה על המחוז יכול להיות עובד משרד במסגרת עבודתו, ואז לא צריך וועדת איתור, ואז גם אין את הבעיה של ניגוד עניינים הפוטנציאלי, וגם נציגו של ממונה הוסמך למנות גורם חיצוני שמקבל שכר.

מרגלית בוטרמן: ואז בעניין הזה בודקים את שאלת- - -

יואל חסון: גברתי את לא בבית המשפט.

שלמה מולה: שאלה משלימה רק לגבי זה.

יואל חסון: שלמה, נלך כולנו ואני אשאיר אותך איתה.

שלמה מולה: באמת, אני רוצה שאתה תענה לנו לב אל לב.

שלמה מולה: הרי בצד אחד אנחנו רוצים לראות את האוכלוסייה במגזר הערבי עם באמת, הוא אמר שיש מנטאליות, יש תפיסת עולם, והתחושה הזאת שבה אתם, זאת אומרת שלא שותפים במה שקורה בחוויה של המדינה הזאת, ובמקום לתת אדם אחר, ועזוב כרגע קשרים פוליטיים, לא משנה, איש מקצוע אחר למנות אותו – אתה נותן שני תפקידים לאותו בן אדם.

יוסף ברון: איזה תפקידים?

שלמה מולה: לצורך העניין הזה שדיברנו על זה, שהוא גם יושב ראש וועדה קרואה, הוא גם יושב ראש וועדת תכנון.

שלמה מולה: למה אתם עושים את זה?

שלמה מולה: למה אתם לא מצאתם ערבים?

קריאה: תראה, מחוז הצפון הוא מחוז דל ערבים.

יוסף ברון: לא, לא.

יוסף ברון: רגע, אני אענה לך.

חמד עמאר: שנייה, אני בנקודה הזאת, אני אתן לך דוגמא בוועדה בשפרעם.

חמד עמאר: אני תושב שפרעם.

חמד עמאר: על מי אחראית הוועדה בשפרעם?

חמד עמאר: על איזה יישובים?

חמד עמאר: כפר מנדא, שפרעם, בלעין וביר אל מקסור, ארבעה יישובים.

חמד עמאר: בארבעת היישובים האלה אין אחד מוכשר שאני צריך להביא מישהו מקריית אתא ולמנות אותו, אדוני?

חמד עמאר: לא מצאתם אחד בארבעת היישובים האלה מאושר, למנות אותו שם יושב ראש וועדה?

חמד עמאר: אני שאלתי אותך אדוני.

חמד עמאר: ארבעה יישובים, אין לך איש אחד מוכשר?

יוסף ברון: אני מניח שיש הרבה אנשים מוכשרים.

חמד עמאר: אז למה לא?

קריאה: לא מוכשרים מספיק.

קריאה: לא במפלגה הנכונה.

חמד עמאר: למה לא מיניתים אף אחד?

שלמה מולה: לא מצאתם ערבי?

שלמה מולה: באמת, אני שואל שאלה, לא מצאתם ערבי שחייב להביא יהודי מקריית אתא?

יואל חסון: חבר הכנסת מולה,

יוסף ברון: על כל מינוי שאני לא אמנה, יבוא מישהו ישאל – למה לא מינית את פלוני ואת אלמוני.

יואל חסון: חברת הכנסת סולודקין ממתינה בסבלנות לתורה.

מרינה סולודקין: אז קודם כל אני מאד מודה לך אדוני יושב הראש ולך חמד.

מרינה סולודקין: אני חושבת שכיום אנחנו מנתחים בעיה מאד מאד גדולה, כי דק מאד הגבול בין מדינה דמוקרטית ורפובליקת בננות.

מרינה סולודקין: וכמו שאנחנו כאן רואים זה רפובליקת בננות, בגלל ששתי נורמות קיימות.

מרינה סולודקין: נורמה אחת זה לפי חוזר מנכ"ל לאחדים, ונורמה שנייה לכל האחרים.

מרינה סולודקין: לשמוע את השם שלמה בוחבוט שמישהו בוחר אותו אחרי שהוא 30 שנה ראש המועצה, זה די מצחיק.

מרינה סולודקין: ואני חושבת שזה בושה לנו.

מרינה סולודקין: קודם כל גם אני רוצה לשמוע את העמדה של גוף מבקר המדינה, אבל בכל זאת, אני חושבת שהנושא ראוי לחקירה מה שקורה, בגלל שאנחנו שמענו כמה דברים שיושב ראש סניף של מפלגת ש"ס כאילו הכל יכול בצפון, זה איום ונורא.

מרינה סולודקין: אז בגלל זה אני פונה אליך אדוני יושב הראש, שאולי אנחנו צריכים לפנות למבקר בנושא זה.

מרינה סולודקין: נורמות, הנחיות ופרקטיקה ומציאות.

מרינה סולודקין: תודה.

יואל חסון: תודה.

יואל חסון: חבר הכנסת חנא, רצית.

חנא סוייד: כן.

חנא סוייד: אדוני יושב הראש, אני חושב שאנחנו כאן מדברים על נושא שהוא חשוב מאד ויש לו השלכות מהותיות.

חנא סוייד: זה לא רק העניין הפרסונאלי.

חנא סוייד: העניין של המינויים של ראשי וועדות תכנון, נכון שהוא נדון כאן עד עכשיו במובן הפרסונאלי שלו, אבל יש לו השלכות מהותיות על טיב השירות בתחום התכנון והבנייה ביישובים הערביים בעיקר.

חנא סוייד: אנחנו מדברים על יישובים, על וועדות מקומיות מרחביות, שנותנות שירותים ליישובים הערביים בעיקר, 90%.

חנא סוייד: יושבים כאן מספר ראשי וועדות, שלא תמיד אני רואה את הדברים באותה עין- - -

יואל חסון: חבר הכנסת חנא, צריך אבל גם להגיד דברים חשובים בעניין הזה שרבים רבים מהעובדים שעובדים בוועדות האלה, הם בני מיעוטים.

חנא סוייד: לא בתפקידי מפתח, אבל בוא לא נכנס,

יואל חסון: אני לא יודע מה זה תפקידי מפתח.

חנא סוייד: לא מהנדסים לדוגמא.

מרגלית בוטרמן: זה נעשה במכרז.

חנא סוייד: טוב, אוקי, בסדר, אני לא רוצה לתת עכשיו כאילו מפלט למספר.

חנא סוייד: אני רוצה להתרכז בעיקר במה שאני חושב.

חנא סוייד: אני אמרתי, יושבים פה יושבי ראש וועדות שאני לא תמיד רואה את הדברים באותה עדין כמו שהם רואים אותם.

חנא סוייד: אבל אני חייב לציין שבמקומות ובוועדות שהם שרתו בהם, אין הרבה בעיות.

חנא סוייד: אין הריסות בתים כתופעה, הם מצליחים לקדם תכנון מקומי, הם משתפים פעולה עם ראשי הרשויות המקומיות, וזה טוב.

חנא סוייד: ואני כאן מציין את העניין של ההבדל בין למנות יושב ראש וועדה מקומית לתכנון ובנייה, על פי סעיף 18 שזו אותה עירייה, ראש העיר מקיים את התפקיד הזה של יושב ראש וועדה; לבין איגום של מספר רשויות מקומיות וממנים להן יושב ראש.

חנא סוייד: אני חושב שזה הסדר לא טוב ולא יעיל, וצריך לתקן אותו.

חנא סוייד: ואני וחבר הכנסת אדרי בוועדות ברפורמה בחוק התכנון והבנייה, אני מציין ששם גם לא פותרים את הבעיה.

חנא סוייד: שם משאירים את המצב כפי שהוא.

יעקב אדרי: אולי אפילו מחריפים אותה.

חנא סוייד: אפילו מחריפים אותה, כן.

חנא סוייד: ולכן זה בפאן המהותי.

חנא סוייד: אני חושב שהגיע הזמן לתת יותר אוטונומיה, במיוחד ליישובים גדולים שיהיו להם יושבי ראש של וועדות תכנון מקומיים.

חנא סוייד: אנשים נבחרים שנותנים שירות לאוכלוסייה שלהם.

חנא סוייד: אני רוצה לציין שמשרד הפנים בדרך כלל, וזו עובדה, הוא משרד סקטוריאלי.

חנא סוייד: אני ליוויתי את וועדות התכנון המקומיות משנת 1993, עת הייתי ראש מועצה מקומית וחבר בוועדה מקומית לתכנון ובנייה.

חנא סוייד: ואני אומר לך שראשי הוועדות בתקופה מסוימת רובם היו דוברי רוסית, כי שר הפנים היה דובר רוסית.

חנא סוייד: אחר כך, ראשי הוועדות רובם היו מי שרוצה להחזיר עטרה ליושנה, כי שר הפנים רצה להחזיר עטרה ליושנה.

חנא סוייד: אחר כך ראשי הוועדות הפכו להיות ליברליים גדולים.

חנא סוייד: אז אני אומר לך, משרד הפנים הוא משרד סקטוריאלי.

חנא סוייד: ומול מצב של משרד סקטוריאלי, דווקא צריך לחזק את הביקורת, כי הנוסח של החוק, סעיף 19 לחוק, לא קובע תבחינים ולא קובע קריטריונים למי יכול להיות יושב ראש וועדה מקומית.

חנא סוייד: לוקח הממונה על המחוז אנשים פוליטיים במסווה זה או אחר, ואני אגיד את זה, אני לא בש"ס ולא בקדימה ולא באף מפלגה.

חנא סוייד: הוא, על פי התכתיבים של השר- - -

מרינה סולודקין: אתה חד"ש?

חנא סוייד: אני חד"ש.

יואל חסון: חד"ש זה אף מפלגה?

חנא סוייד: לא, באף מפלגת שלטון.

שלמה מולה: לא, חד"ש זה א-פוליטי.

חנא סוייד: אני לא באף מפלגת שלטון וכנראה לא אהיה, לכן אני,

יואל חסון: לא, יהיו כמה יריבים שלך שישמחו שיצא ציטוט ממך שחד"ש זה אף מפלגה.

חנא סוייד: אוקי, טוב, בסדר.

חנא סוייד: אז אני אומר שבעצם זו מחלה במשרד הפנים.

חנא סוייד: אם זה תחת ש"ס ואם זה תחת מפלגות אחרות.

חנא סוייד: זה משרד סקטוריאלי שקל מאד לשר להכניס את האנשים שלו כראשי וועדות מקומיות מרחביות.

יואל חסון: אבל אם הם עוברים וועדה והם נמצאים מתאימים, למה זה פסול?

חנא סוייד: הנה אני אומר לך, הנה תראה, אז למה אנחנו דנים בכלל כאן?

חנא סוייד: כולם עוברים וועדת איתור.

יואל חסון: אנחנו דנים פה בסוגיה אחרת.

יואל חסון: סליחה, אתה מבלבל.

יואל חסון: אנחנו דנים בסוגיה של בעיה באי שוויון.

יואל חסון: זאת אומרת יש כאן טענה שאין ייצוג לבני מיעוטים בתפקידים הבכירים.

יואל חסון: לא מאיפה הם באים מאיפה הם לא באים.

יואל חסון: אתה לוקח את זה לכיוון הפוליטי.

שלמה מולה: אבל יואל, אם הוא יושב ראש סניף ש"ס, הוא נמצא בשש וועדות, מביאים אותו מקריית אתא לשפרעם, זה אמא של ש"ס, תאמין לי.

יואל חסון: מאה אחוז, זה גם יכול להיות הדודה של ש"ס.

יואל חסון: הטענה צריכה להיות האם א' מה התהליך שהוא עבר, והאם הוא עבר את התהליך,

שלמה מולה: למה הוא צריך להיות בשש וועדות?

חנא סוייד: כולם עובדים וועדות איתור, הוא אומר לך.

חנא סוייד: נו אז מה?

יוסף ברון: רק לתקן נקודתית, אדון לנקרי מונה בתקופתו של שטרית לא בתקופת ש"ס.

יוסף ברון: ב-2005 לא היה ש"ס, מה לעשות?

חנא סוייד: נו בסדר, אז בגלל זה אני אומר לך שזה לא רק הבעיה של ש"ס.

חנא סוייד: זו בעיה של כל מפלגות השלטון ששולטות בוועדות הפנים.

חנא סוייד: אני אומר לך אדוני יושב הראש, נאמר כאן ובצדק, שכולם עוברים וועדות איתור, כולם.

חנא סוייד: אם אתה לוקח את זה כקריטריון יחידי לטוהר מידות, אז בסדר, אז אין על מה לדבר.

חנא סוייד: אז אני אומר לך שדווקא צריך ביקורת, צריך לחזק את הביקורת בתהליכים של מינוי יושבי ראש לוועדות.

חנא סוייד: לא יכול להיות שיושב ראש וועדה מקומית לתכנון ובנייה יכהן כמן חלטורה.

חנא סוייד: לא יכול להיות קצין מחוז, ויש לו 1,001 דברים ובאותו זמן להגיד לו – תנהל את התכנון והבנייה באזורים בעיתים מבחינת תכנון ובנייה.

חנא סוייד: ואני מוסיף לזה, אני אגיד את זה קצת – בושה וחרפה שבמחוז ש-50% מהאוכלוסייה בו, ויותר מ-50% ממספר הרשויות המקומיות בו, שכמעט עכשיו יש או אין יושבי ראש וועדות מקומיות מרחביות.

חנא סוייד: בושה וחרפה לכל המפלגות.

יואל חסון: נכון, זה הנושא.

יעקב אדרי: אדוני הממונה, אני מתחבר ישר לסוף.

יעקב אדרי: זאת הבעיה העיקרית.

יעקב אדרי: אני לא נכנס למינויים, כולם לפעמים ממנים פה, ממנים שם, זה נכון לגבי כל השרים ואני מסכים איתך.

יעקב אדרי: אבל לא יכול להיות שבמקום שיש אוכלוסייה הכי, המיעוט הערבי הכי גדול, המיעוט הדרוזי הכי גדול, לא יהיה שום יושב ראש.

יעקב אדרי: זה צורם, זה בעייתי, זה מעמיד אותך במצב לא טוב.

יעקב אדרי: ואני חושב שאתה צריך לתת את דעתך יחד עם הגברת מביקורת המדינה.

יעקב אדרי: זה לא יכול להיות דבר כזה.

יעקב אדרי: אחרי זה אנחנו מתפלאים ושואלים הרבה מאד שאלות.

יעקב אדרי: לא יכול להיות שבקטע כזה הצפוני, שהוא עם כל כך הרבה יישובים, לא יהיה ייצוג ולא נוכל להגיד שאין אנשים מתאימים, זה וודאי שאין מילה כזאת.

יעקב אדרי: ואני שוב, מבקש ממך שתיקח את זה לתשומת ליבך.

יואל חסון: תודה רבה.

יואל חסון: חבר הכנסת מולה.

שלמה מולה: אני דווקא רוצה לפנות לנציגת מבקר המדינה.

שלמה מולה: הבית הזה הוא מתלבט בהרבה מאד שאלות, אבל אין התלבטות בדבר אחד שהיא מגולמת בחוק יסוד שאלת השוויון.

שלמה מולה: עכשיו, הגיע הזמן שבאמת, שלא רק לדקלם את הסיסמאות האלה של שוויון.

שלמה מולה: אני חושב שמוסד מבקר המדינה באמת יש עליו אמון ציבורי מלא, וגם כשאפשר לחלוק על דו"ח כזה או אחר, בגדול הציבור סומך עליו.

שלמה מולה: אני חושב שהשאלה הזאת, מתוך 10 וועדות שיש כמעט, ואת יודעת מה, אני אעשה הנחה, לפחות כרגע ממונה אחד שגם אם הוא זמני אחד.

שלמה מולה: כאשר 50% מנציגיו או התושבים הם תושבים בני מיעוטים, משהו, אנחנו כשאנחנו מסתכלים בראי, משהו לא נראה טוב.

שלמה מולה: השוויון האזרחי המוחלט שחייב להיות דווקא בחיים האזרחיים, הוא לא מתקיים.

שלמה מולה: זו שאלה חוקתית ומדרגה ראשונה.

שלמה מולה: זו לא שאלה של שר ממנה, לא ממנה.

שלמה מולה: זו שאלה חוקתית שוויונית, אזרחית.

שלמה מולה: אנחנו מבקשים שאתם תתנו לנו את התשובה.

שלמה מולה: דבר נוסף, אני חושב שהנקודה הזאת, אנחנו נגענו בשאלת התכנון והבנייה.

שלמה מולה: זה יכול להיות גם לגבי וועדות ציבוריות אחרות במשרדים אחרים.

שלמה מולה: אני לא יודע, אולי יש גם וועדות ציבוריות במשרד החינוך, אולי גם ב, אולי גם במשרד השיכון.

שלמה מולה: זאת אומרת שיש כנראה משהו יסודי בתפיסת העולם שלנו, ששאלת השוויון היא רק דקלום והלכה למעשה איננה קיימת.

שלמה מולה: וגם, אני הייתי מרחיב את היריעה הזאת של וועדות ציבוריות לאו דווקא רק בשאלת וועדות התכנון והבנייה.

שלמה מולה: משפט אחרון אדוני יושב הראש, אני חושב שזה גם ראי שלנו אנחנו כחברי הכנסת.

שלמה מולה: אנחנו צריכים להיות עקביים עד ששאלת השותפות של בני המיעוטים או קבוצות אוכלוסייה אחרות יהיה שוויוני לא רק במילים.

שלמה מולה: אתה יודע מה – זה מחריד כשאתה מגיש הצעת חוק כשאתה שואל אוטומטית עכשיו בוועדת השרים לענייני חקיקה בראשותו של נאמן, אם זה מגיע בכלל מערבי, אם זה מגיע מהאופוזיציה, באופן אוטומטי פוסלים.

שלמה מולה: כאילו האופוזיציה שנציגי הכנסת מביאים הצעות חוק, שהשאלות קשורות לשאלה האזרחית השוויונית, היא איננה רק לשאלת הקואליציה בלבד.

שלמה מולה: אבל זה המגרש הפוליטי, ואנחנו נצטרך להתמודד איתה.

שלמה מולה: אדוני יושב הראש, אני מבקש ממך בתום הדיון הזה שייקבעו דיוני מעקב, עד שהסיפור הזה יגיע לאיזה שהוא פתרון.

שלמה מולה: ושלא יבואו ויגידו אחר כך, ואני אומר לך כאן, אם לא משתפים את בני המיעוטים או האזרחים באזור, אחר כך יש בנייה בלתי חוקית, אחר כך לך תהרוס, אחר כך לך תעקוב מה אתם רוצים – לא שיתפתם אותם, ואתם הבאתם מישהו מקריית אתא או מישהו מעכו, ואז הוא יחליט, הוא יעשה, ואז מה אתם רוצים שיהיה?

שלמה מולה: לכן השאלה הזאת היא שאלה שאנחנו צריכים לתת עליה את הדעת מבחינה ציבורית.

שלמה מולה: תודה רבה.

יואל חסון: תודה רבה.

יואל חסון: אנחנו נעשה סבב אחרון ואז נסכם את הדיון.

אל חאק: אני רוצה להתייחס אדוני יושב הראש.

אל חאק: אני סעיד עבד אל חאק, אני יושב ראש עמותת הקצינים הדרוזיים המשוחררים.

אל חאק: השתחררתי בדרגת אלוף משנה ואני פנסיונר.

אל חאק: אני שימשתי 15 שנה בוועדת תכנון ובנייה גליל מזרחי, והיה לי הכבוד – חבר הכנסת חנא סוייד היה חבר אצלי בוועדה כשהייתי בגליל המזרחי.

אל חאק: 15 שנה לא הוצאתי שום צו הריסה, לא הייתה שום בנייה בלתי חוקית בכל הכפרים הערבים.

אל חאק: היו מוסלמים, דרוזים, צ'רקסים, בדואים.

אל חאק: וזה אומר לזכותי, אני בן כפר, אני באתי בשביל לשרת את הציבור.

אל חאק: הרחבנו את כל תוכניות המתאר והיה חבר הכנסת חנא דוקטור בטכניון, הייתה בינינו עבודה הומוגנית עם ראשי המועצות שהיו יהודים, צ'רקסים, דרוזים, בדואים.

אל חאק: ולמה אני מציין בפני הממונה על המחוז?

אל חאק: אף בנייה בלתי חוקית לא הייתה.

אל חאק: ואנחנו הרחבנו את כל תוכניות המתאר.

אל חאק: למה?

אל חאק: לי היה איכפת שאני באתי מכפר ואני רוצה להרחיב.

אל חאק: אני היום רוצה להגיד לחברי הוועדה המכובדים, יש הרבה בנייה בלתי חוקית וזה באשמת הוועדות, וזה באשמת ראשי המועצות, וזה חבל שקורה דבר כזה, מפני שאם היום אני מסתכל, אני גר בכפר חורפיש, מ-77 אין תוכנית מתאר בחורפיש, מ-77.

יואל חסון: דנו בזה בשבוע שעבר, היה דיון בעניין.

אל חאק: מ-77.

אל חאק: ואני אומר, שישבנו עם אדון חנא, הרחבנו במטולה וביסוד המעלה, ובכפר קנא ודבוריה ואעבלין, הכל הרחבנו.

אל חאק: אז היום מכריחים את הציבור שיבוא יבנה בלי היתר.

אל חאק: והיום, חבל שהדבר הזה קורה.

אל חאק: עכשיו, אחד התפקידים שלי, בין היתר, עם כל הכבוד לידידי ואנחנו חברים, אני וחנא סוייד, לדאוג שהיום, כשהייתי בצה"ל הרגשתי כמוני כמוך.

אל חאק: כשהורדתי את המדים אני מקופח, ואני רוצה להגיד את זה בפורום המכובד הזה.

אל חאק: היום מחפשים או אתה צריך להיות ללא כישורים, אתה צריך קשרים, וזה חבל.

אל חאק: אני לא צריך להיות שייך לאף מפלגה.

אל חאק: אני עושה מה שמגיע לי שאני אקבל.

אל חאק: וחבל שדבר כזה היום קורה.

ג'מאל ח'יר: רק הערה אחת על מה שהוא אמר.

ג'מאל ח'יר: מי החליף אותו?

ג'מאל ח'יר: מר צביקה כהן יושב ראש סניף ש"ס באלעד.

אל חאק: לא, החליף אותי אלפסי.

ג'מאל ח'יר: זה יישוב דתי והחליף אותו יושב ראש תנועת ש"ס באלעד.

יואל חסון: מאה אחוז, הבנו, תודה.

יואל חסון: סמיר והבה, בבקשה.

מגלי והבה: אדוני יושב הראש, חברי הכנסת המכובדים, נציגי המשרד, אני פשוט מסתכל על מה עשיתי במשך 5.5 שנים ביושב ראש וועדת תכנון, הוועדה היחידה מתוך 119 וועדות בארץ ישראל, שהפקידה שלוש תוכניות מתאר ליישובים של הוועדה.

מגלי והבה: אני במשך 5.5 שנים לא הרסתי ולו סנטימטר אחד.

מגלי והבה: הייתי במגע עם האוכלוסייה.

מגלי והבה: אני יושב הראש היחידי שהעביר כסף לרשויות המקומיות.

מגלי והבה: כל הדברים האלה, השכר שלי מזה, לא השתמשתי בנכות שלי כנכה צה"ל, כקצין, לא השתמשתי בשום דבר.

מגלי והבה: באתי כי האמנתי שאני יכול לתת ולעשות ולסייע.

מגלי והבה: כשהייתה וועדת איתור ואיתרה אותי, מי שבחר בי היה השר אברהם פורז, והוא אמר לי – אני מטיל עליך משימה כי חשוב לי שהישובים האלה ירגישו שווים בין שווים.

מגלי והבה: ואכן הגענו להישגים.

מגלי והבה: אדון הממונה על מחוז הצפון שהוא יושב ראש וועדה מחוזית – איפה חוק הנגישות בישראל?

מגלי והבה: אני כיושב ראש וועדה אין לי נגישות לוועדה.

מגלי והבה: אין לי נגישות ופניתי אליו לא פעם ולא פעמיים ולא שלוש ולא ארבע, ועד לרגע הזה אין נגישות בוועדת התכנון והבנייה המחוזית, שהיא אמונה על חוק התכנון ובנייה בישראל.

מגלי והבה: אדון הממונה על המחוז לא ביקר אצלי פעם אחת כדי לשאול אותי מה עשיתי, מה פיתחתי, מה קידמתי.

מגלי והבה: והוא בא מולי בבית דין לעבודה שהוא מדבר.

מגלי והבה: היינו בבית הדין לעבודה, הלכתי להוציא צו ביניים על מנת שאני הוכיח את צדקתי.

מגלי והבה: ואני אמרתי לשופט שם – אמרתי לוא אדוני אני מכבד, אין לי בעיה ש-5 שנים יחולו על כולם.

מגלי והבה: אבל לא יעלה על הדעת שאני אקבל את מכתב הפיטורים שלי בפקס.

מגלי והבה: לא יעלה על הדעת שיעשו לי שימוע דרך מייל.

מגלי והבה: לא יעלה על הדעת שאנשים שלא תרמו ולא עשו כלום למדינה, יבואו ויעשו הפרד ומשול.

מגלי והבה: באים ומביאים אנשים לא ראויים לעשות תפקידים.

מגלי והבה: קצין מחוז שלא עבר וועדת איתור ועוד אומרים לי שהוא עובד המדינה.

מגלי והבה: אז מה?

מגלי והבה: אז הוא עובד המדינה.

מגלי והבה: הוא לא יכול לכהן גם כיושב ראש וועדה, גם כחבר מועצת העיר שהיא ממונה, וגם כיושב ראש וועדת מכרזים במועצה שעב' ששלושת היישובים שייכים אליו, והוא בא לתקופה זמנית.

מגלי והבה: אני פניתי ורציתי לפתוח מכרזים על פי ספר החוקים.

מגלי והבה: אדון הממונה על המחוז הוציא לי מכתב – ש"היות ואתה זמני אתה לא יכול להוציא מכרזים".

מגלי והבה: בתקופה הזאת, שהוא בעצמו הודיע בבית דין לעבודה שמי שמחליף אותי הוא זמני, והוא מאשר לו לקיים מכרז למהנדס.

מגלי והבה: זאת אומרת הכל איפה ואיפה.

מגלי והבה: מחוז שמרבית האוכלוסייה שלו בני מיעוטים, אין שם היום אף יושב ראש וועדה.

מגלי והבה: אני חוזר ואומר – אף יושב ראש וועדה שעבר וועדת איתור מהמיעוטים.

מגלי והבה: שלחו אותי הביתה, שלחו את החבר שלי הביתה, ומתיימרים לדבר על מדינה שכל אזרחיה שווים בפני החוק, כל אזרחיה שווים, ודין אחד לכולם.

מגלי והבה: צר לי אדוני יושב הראש, צדק לא נעשה כאן.

מגלי והבה: כאן באו חשבון פוליטי.

מגלי והבה: אני גאה שאח שלי הוא סגן יושב ראש הכנסת וחבר כנסת קדימה אבל אני אומר לך, מעולם לא היה שיקול שלי בתוך העשייה שלי, במשרד הפנים מבקר הפנים ביקר אותי 5 שנים.

מגלי והבה: כל חוות הדעת של הוועדה שלי מצוינות לשבח.

מגלי והבה: לא שיקרתי, לא העברתי שום שיקול פוליטי.

מגלי והבה: עשיתי, שרתתי את בני עמי.

מגלי והבה: אני דאגתי למדינה באותה שיטה שיושב ראש עיר תמרה ויושב ראש המועצה, שעת' וקבול, מציינים אותי.

מגלי והבה: זימנו אותי לעשות לי הערכה, הוציאו מכתב לממונה על המחוז לדבר על פועלי מה עשיתי.

מגלי והבה: סייעתי לכל האוכלוסייה, ירדתי לתכנון מפורט, ממנתי, נתתי לרשויות.

מגלי והבה: זה שכרי?

מגלי והבה: לשלוח לי פיטורים בפקס?

מגלי והבה: והוא עוד אומר לי שזה לא אישי, ואני יודע ומתועדים הדברים.

מגלי והבה: אדוני יושב הראש, המחוז מתנהל על פי מדינת אלכס.

מגלי והבה: יש מתכנן מחוזי, אתה לא יכול להזיז שום דבר בלי שאלכס ירצה.

מגלי והבה: אם אלכס ירצה אז זה ייעשה, אלכס לא ירצה לא ייעשה.

מגלי והבה: ככה המדינה מתנהלת וחבל לי, ותודה שהקשבתם לי.

יואל חסון: תודה רבה.

מוהנה עזימי: אני פשוט אדוני לא אחזור על דברים שכבר נאמרו.

מוהנה עזימי: אני פשוט אחדד לגבי המקרה שלי.

מוהנה עזימי: אני עובד בתוך וועדות התכנון והבנייה 25 שנה כמעט.

מוהנה עזימי: התחלתי כמפקח בנייה, כשסעיד היה יושב ראש הוועדה בכפר תבור, גליל מזרחי.

מוהנה עזימי: אני כשעברתי וועדת איתור היה הממונה הרצל גץ באותה תקופה, רצה לגדל יושבי ראש מתוך המערכת.

מוהנה עזימי: הוא התחיל עם הנושא הזה, אני הייתי הראשון שעודד אותי להיכנס לוועדת איתור ולבוא לקבל וועדה.

מוהנה עזימי: אני מתום ליבי לא ידעתי שיש חוזר מנכ"ל שמגביל ל-5 שנים, אחרת לא הייתי הולך לשם, הייתי נשאר עובד בתוך הוועדה, הייתי מפקח, הייתי מנהל מחלקת הפיקוח תקופה מסוימת.

מוהנה עזימי: הייתי ממלא מקום יושב ראש הוועדה ללא שכר.

מוהנה עזימי: כשנכנסתי לזה אני החלפתי את שמואל שמדברים עליו הרבה פה.

מוהנה עזימי: שמואל ישב באותה וועדה שאני ישבתי 9 שנים, שמואל לנקרי.

מוהנה עזימי: כשאני בא להחליף מישהו שישב 9 שנים, שחוזר מנכ"ל של 2002 כבר עברו את ה-5 שנים ב-2002, הוא עבר את ה-5 שנים, והגעתי בסוף 2005 הוא היה כבר 9 שנים ואני החלפתי אותו בתוך הוועדה.

מוהנה עזימי: אז לא יכול להיות מצב שאני נכנס כעובד קבוע בתוך הוועדות, עם זכויות פנסיה שיש לי, כי אני פשוט לא לקחתי פנסיה, השארתי את הקרן שלי בתוך הפנסיה.

מוהנה עזימי: היום בגיל 63 שולחים לי גם בפקס הודעה – אתה מסיים את תפקידך.

מוהנה עזימי: קודם כל חוזר המנכ"ל- - -

קריאה: אתה מסיים וחוזר למשרד הפנים או הביתה?

מוהנה עזימי: הביתה.

מוהנה עזימי: הביתה, אין משרד הפנים.

מרגלית בוטרמן: הוא לא היה עובד משרד הפנים, הוא היה עובד אחת מהוועדות המרחביות שבה הוא לא כיהן.

מרגלית בוטרמן: הוא פרש,

מוהנה עזימי: אל תפריעי לי בבקשה.

מוהנה עזימי: תדברי אחר כך מה שאת רוצה.

מוהנה עזימי: אני פשוט לא אפריע לך.

מוהנה עזימי: אני עם ו ותק של 25 שנה.

מוהנה עזימי: נכון שהייתי בוועדה אחרת ועברתי.

מוהנה עזימי: אבל כשאני הולך לוועדה אחרת שחוזר המנכ"ל כבר, אני הגעתי בסוף 2005, וזה שהחלפתי אותו כבר 9 שנים, וחוזר מנכ"ל של 2002 לא חל עליו, כי הוא המשיך.

מוהנה עזימי: הוא התחיל ב-96 וסיים ב-2005, 9 שנים.

מוהנה עזימי: אז כל מה שפה מטייחים זה לא נכון.

מוהנה עזימי: הוא ישב בגליל מרכזי בעכו, איפה שאני עכשיו יושב ראש וועדה - 9 שנים.

מוהנה עזימי: אחרת לא הייתי הולך לתפקיד הזה, הייתי נשאר בוועדה שלי עם זכויות הפנסיה שלי, מחכה לפנסיה.

מוהנה עזימי: היום באים ואומרים לי, לא, יש חוזר מנכ"ל.

מוהנה עזימי: קודם כל חוזר המנכ"ל הוא הנחיה, הוא לא חוק.

מוהנה עזימי: מה שקובע זה חוק התכנון והבנייה.

מוהנה עזימי: הספר קובע.

מוהנה עזימי: בספר חוק הממונה אין הגדרה לתקופה של יושב ראש הוועדה.

מוהנה עזימי: אם כבר מגבילים, שיגבילו את המהנדסים, את מתכנן המחוז, הם שמאשרים תוכניות.

מוהנה עזימי: עם כל הכבוד לכל יושבי ראש הוועדה, הם אנשים ניהוליים, הם לא אנשים מקצועיים שמחליטים אם התוכנית המפורטת הזאת תאושר או זאת תאושר.

מוהנה עזימי: מי שמחליט זה מהנדס הוועדה, ומעליו זה מתכנן המחוז.

מוהנה עזימי: אז אם כבר תהיה הגבלה, למה שם אין הגבלה?

מוהנה עזימי: אין להם קשר עם בעלי נדל"ן?

מוהנה עזימי: אין להם קשר עם זה, מה שהם עכשיו טוענים, יושבי ראש הוועדות.

מוהנה עזימי: כל הניצול היום של חוזר המנכ"ל שכבר מת מזמן, הוא ניצול בכדי להכניס אנשים חדשים למערכת, במקום יושבי ראש הוועדות שיש להם 5 שנים ותו לא.

מוהנה עזימי: אדוני, אני נמצא, והסברתי גם בשימוע אצל הממונה, שבית הדין חייב אותו לעשות שימוע, כי לא עשה לי שימוע.

מוהנה עזימי: אני בהליך של בית משפט.

מוהנה עזימי: אני בהליך היום של הכנת תוכניות מתאר של כל היישובים, גם עדכוני פרוגראמה של 30 שנה קדימה לכל היישובים.

מוהנה עזימי: אצלי במרחב זה ירכא, ג'וליס, אבו סנאן, כפר יסיף, זה כפרים גם ערבים, וג'דיידא.

מוהנה עזימי: אנחנו בהכנה של הרחבת תוכניות מתאר, שינוי תקנונים, לעשות מה שנקרא סדר לאוכלוסייה.

מוהנה עזימי: יש שקט תעשייתי, יש ציפיות מאנשים שאנחנו נסיים את התכנון של היישובים.

מוהנה עזימי: בדיוק בשיא התכנון, ועם חוזים והשקעה של כספים בתוך הוועדה, שולחים לך בפקס – אתה עכשיו מסיים את תפקידך.

מוהנה עזימי: תודה.

יואל חסון: תודה.

יואל חסון: כן, בבקשה מר קבלו.

פיני קבלו: טוב, אני באמת מקשיב כאן לדיון ואני שומע כאן את האנשים באמת המכובדים שיש להם עבר עשיר של עשייה למען המדינה, ושהם מרגישים כאלה מושפלים מול הפקידות המחוזית.

פיני קבלו: אני מכיר אותם גם כראש עיר וגם כחבר מועצת עיר הרבה שנים.

פיני קבלו: אני עוד מכיר את התקופה של קניג, , גץ.

פיני קבלו: את האדון שמכהן עכשיו לא יצא לי להכיר.

פיני קבלו: הדברים מאד ברורים, ידועים, וזה לא רק בתחום הזה, גם ביתר התחומים הדברים הם מאד מאד פוליטיים.

פיני קבלו: אני רק רוצה להתייחס, מאחר ששמו של יושב ראש מרכז השלטון המקומי עלה כאן, שהוא משמש הרבה מאד שנים כיושב ראש הוועדה.

פיני קבלו: בסך הכל אני חושב שזה מבורך שאדם שהוא ממלא כ-30 שנה ראש רשות ומכיר את המערכות, ובעיקר בזה שהאנשים בסביבה באותו מרחב שממונה על ידי המחוז, ביקשו שהוא יהיה וישמש כי יש לו את החיבור עם הרשויות, והוא מכיר את העניין, והם נהנים מאד מהעשייה שלו כיושב ראש הוועדה.

פיני קבלו: ולכן שמו עלה כאן, אני נכנסתי באמצע הדברים, אבל בסך הכל אני חושב שבזה הוא חוסך גם למדינה את כל ההוצאות.

פיני קבלו: אין לו על זה שכר נוסף.

פיני קבלו: הוא עושה את זה גם כיושב ראש השלטון המקומי, כראש עיר, והוא מתפנה לזה והוא מקדיש לזה תשומת לב, והאזור שלו מאד מרוצים מהתפקוד שלו, ולכן הוא ממשיך לכהן ואף אחד לא, הוא לא נבדק לכיסאו ולא נלחם על כיסאו.

פיני קבלו: כל עוד שהממונה מאפשר לו- - -

יואל חסון: טוב, בוא, אנחנו לא דנים במר בוחבוט עכשיו.

יואל חסון: הוא ניתן כדוגמא ולא מתייחסים לזה בפרטי פרטים כרגע.

יואל חסון: אוקי, תודה רבה, אני מודה לך.

יואל חסון: מילה שלך הממונה על המחוז, נציגת המבקר, ואנחנו נסכם את הדיון.

יוסף ברון: טוב, אני באמת לא באתי פה להתנגח עם אנשים שהופסקה כהונתם.

יוסף ברון: אני רק רוצה לציין שוב, ואמרתי את זה גם בפתיח – הפסקת הכהונה לא הייתה על רקע של טיב עבודה אלא על פי סיום חוזה עבודה של 5 שנים, וכך זה גם היה בחוזה העבודה, ואני מתפלא שאנשים מתלוננים ומציגים את עצמם כמסכנים שהם לא ידעו שהם באים לכהונה שהם חתמו עליה, על כתב התחייבות.

יוסף ברון: מעניין שיושבי הראש האחרים, לא מהמגזר, קיבלו את זה, לקחו, אמרו תודה רבה, הפיצו מכתב תודה לכל מי שעבדו איתם בעבר והלכו הביתה – אלי שמחון, וולמן ואחרים.

יוסף ברון: מעניין שרק פה, ומעניין שרק האנשים, (צעקות)

יוסף ברון: למה אתה מפריע לי?

ג'מאל ח'יר: אם אני לא הייתי הולך לבג"ץ שום דבר לא היה זז, על מה אתה מדבר בכלל?

קריאה: אתה משקר בוועדה.

קריאה: שמחון קיבל שתי וועדות במשולש.

קריאה: רק בעקבות בג"ץ של העמותה הוא הלך הביתה.

קריאה: אתה חוטא בכיוון של אלכס ואתה לא מדבר אמת.

יוסף ברון: אוקי, אני חושב שמי שלא מדבר אמת זה אתה, ואני קיבלתי את זכות הדיבור ולא אתה ואתה מפריע לי.

יוסף ברון: (צעקות)

יוסף ברון: סליחה, זה שאתה צועק לא עושה אותך צודק, זה אחד.

יוסף ברון: שנית, אתה מפריע לי כי אני קיבלתי את זכות הדיבור.

יוסף ברון: אני חושב שמן הכבוד שיהיה לך לפחות נימוס.

יוסף ברון: אני קיבלתי את זכות הדיבור, את תפריע.

יוסף ברון: מקסימום אחר כך תדבר.

יוסף ברון: זה שאתה צועק לא עושה אותך צודק, זה בטוח.

יוסף ברון: אני אומר את האמת, ויותר מזה, אני גם אומר את זה בתצהיר לבג"ץ והדברים יתבררו בבג"ץ.

ג'מאל ח'יר: בבית הדין לא חתמת על תצהיר וכל שקר כתוב.

יוסף ברון: טוב, אני לא מתכוון להתווכח איתך.

יואל חסון: נו, אל תתייחס.

מרגלית בוטרמן: אני מבקשת מהוועדה להפסיק את הביזיון הזה.

מרגלית בוטרמן: אני משתתפת בהמון וועדות.

יואל חסון: גברתי, א' את תתני לא עצות.

יואל חסון: את העצות תתני למי שאת צריכה לתת לו עצות, זה דבר ראשון, עם כל הכבוד.

יואל חסון: דבר שני, אני מבקש ממך באמת לשמור על השקט.

יואל חסון: בבקשה.

יוסף ברון: עכשיו, אני לטובת המגזר עושה המון.

יוסף ברון: 50% מהעובדים שלי הם כולם מהמגזר, ואני בחרתי.

יוסף ברון: גם על זה היה לי דיון, האשימו אותי באפליה, קציני המחוז שבחרתי הם דרוזים ומוסלמים ואחרים.

יוסף ברון: 50% מקציני המחוז והסגן שלי הם כולם מהמגזר ולטעון על אפליה נגדי, ממש זה לא- - -

חמד עמאר: הם היו לפניך.

יוסף ברון: לא קשור.

חמד עמאר: אדוני, אנחנו מדברים על הוועדות, יושבי ראש וועדות.

חמד עמאר: תענה לי על יושבי ראש וועדות.

חמד עמאר: שיהיו לך 100% עובדים, אני שאלתי אותך על יושבי ראש וועדות, תענה על יושבי ראש וועדות.

יוסף ברון: רבותיי אמרתי, אז אני עניתי.

יוסף ברון: אני הפסקתי את כהונתם של כל יושבי הראש שסיימנו 5 שנים, בין אם הם יהודים ובין אם הם מהמגזר.

יוסף ברון: לא עשיתי אפליה בין זה לזה.

יוסף ברון: כולם הלכו, כולל אם הוא אחר של שר או לא אח של שר.

יוסף ברון: ותאמינו לי, הפעילו עלי לחצים לגבי כאלה ואחרים, ואמרתי רבותיי – אני הולך במדיניות אחידה וכולם הולכים הביתה.

יוסף ברון: אז ניסיון להטיל רפש בפעולתי לאפליה, ממש לא.

יוסף ברון: חוץ מזה, הדברים יתבררו בבג"ץ, והדברים שנאמרו פה חלקם הגדול לא נכון, אבל הדברים יתבררו בבית המשפט.

יוסף ברון: תודה רבה.

יואל חסון: אני מודה לך, תודה רבה.

יואל חסון: גברתי, נציגת המבקר, בבקשה.

מירי רזין: צהריים טובים.

מירי רזין: רציתי לציין שמשרד מבקר המדינה ערך שני דו"חות על וועדות מקומיות מרחביות, דו"ח אחד שהתפרסם בשנת 2002 ודו"ח אחד מעקב בשנת 2008.

מירי רזין: ובדו"חות האלה תיארנו את המבנה הארגוני והתפעולי של הוועדות, והייתה התייחסות לדרך של מינוי יושבי הראש, ובפירוש גם התייחסנו לעובדה של כפל התפקידים של יושבי ראש וועדות מרחביות וועדות קרואות ובדו"ח נוסף שעשינו על וועדות קרואות ב-2008, גם המבקר אז הביע, יש פה ציטוט מזה שהוא הביע ספק על זה שאדם יכול למלא שני תפקידים כאלה, וזה שני דו"חות שהמשרד הביע את עמדתו.

מירי רזין: עכשיו, רציתי לציין שבתשובה לדו"ח של 2008, משרד הפנים ציין שהוא הלך לאיזו שהיא רפורמה או שינוי בוועדות המרחביות.

מירי רזין: דובר אז על פירוק של חלק מהוועדות המרחביות, וועדות שהיו מעל ל-15,000 תושבים.

מירי רזין: אני לא יודעת מה, אנחנו לא עקבנו מה קורה אחרי זה.

מירי רזין: אני יודעת שחלק מהוועדות פורקו.

מירי רזין: למשל הודים נדמה לי פורקה, אני לא יודעת, אז פה אולי בנפרד לבדוק מה קורה בנושא הזה.

חנא סוייד: לא במחוז הצפון.

יוסף ברון: אדוני גם פה לא מדייק.

יוסף ברון: כיום יש פיילוט בכל המחוזות.

יוסף ברון: בכל מחוז לקחו וועדה מרחבית אחת ומפורקת, אצלנו זה יזרעאלים.

יוסף ברון: אז אדוני לא עשה שיעורי בית, וזורק לאוויר – "לא במחוז הצפון".

חנא סוייד: אדוני, אתה לא מנהל את הדיון כאן ואתה לא בא עם החכמה, עם תמצית החכמה, אז קצת צניעות לא תזיק לך.

יוסף ברון: נכון, זה הדדי.

יואל חסון: צניעות זה תמיד טוב.

מירי רזין: אז זאת הייתה העמדה שלנו, ומעניין באמת מה העמדה של המשרד, איך הוא נוהג בכלל בכל הנושא של וועדות מרחביות, כי נראה שזה הולך לכיוון של איזה שהוא שינוי.

יוסף ברון: נכון.

מרגלית בוטרמן: הייתה מטרה של שינוי, היא נבחנת כרגע שוב פעם בצורה של פיילוט.

יואל חסון: למה היא נבחנת שוב?

מרגלית בוטרמן: בצורה של פיילוט, כדי לממש באיזה שהוא מקום את השינוי הזה ולראות באמת אם זה יותר טוב, פחות טוב, ואם זה מביא לשיפורים שציפו מזה.

יואל חסון: טוב, בסדר.

יואל חסון: אני רוצה לסכם את הדיון, אלא אם כן מישהו מחברי הכנסת רוצה להגיד משהו לפני?

חנא סוייד: אני רק רוצה לציין אדוני יושב הראש, את הקשר שחיזקו כאן יושבי ראש הוועדות בעבר ובהווה, על הקשר בין התפקוד של יושב הראש לבין טיב התכנון ולגבי ההתמודדות עם בעיות התכנון והבנייה.

חנא סוייד: זאת אומרת, מה שאני רוצה להגיד שזה כאן לא רק פרסונאלי.

חנא סוייד: אם אתה יוצר ניכור בין האוכלוסייה לבין יושב הראש, יש לך הרבה בעיות.

יואל חסון: ברור.

חנא סוייד: אם אתה מתמודד עם הניכור הזה, אז יש לך פחות בעיות ואתה יכול לקדם יותר, ואז מהותית – אתה יוצר מנגנון תכנון ובנייה יותר טוב.

חמד עמאר: אדוני יושב הראש, אני חשבתי שאני יבוא לדיון ובאמת שאני אצא מנציג משרד הפנים עם תשובות ברורות, תשובות חותכות.

חמד עמאר: כמו שנכנסתי – יצאתי.

חמד עמאר: תשובות לא ברורות, תשובות לא חותכות, תשובות שמראות באמת שיש איפה ואיפה בכל הנושא של הוועדות, ולא קיבלנו שוב תשובה על נושא שוויוניות.

חמד עמאר: אין לנו תשובה על נושא של שוויוניות, וזה מאד חשוב לפרוטוקול.

יואל חסון: בסדר, אז אני רוצה לסכם את החלטת הוועדה לביקורת המדינה, ואם יש לחברי הכנסת הערות תוך כדי, אז תגידו לי תוך כדי אם פספסתי משהו.

יואל חסון: קודם כל הוועדה לביקורת המדינה מודה לחבר הכנסת חמד עמאר על העלאת הנושא לדיון בנשיאות והבאתו להתייחסות כאן בוועדה לביקורת המדינה.

יואל חסון: הוועדה לביקורת המדינה חושבת ומקבלת את העמדה שבמקומות שבהם יש צורך למנות יושבי ראשד של וועדות מרחביות, יש צורך להתייחס ולשים תשומת לב להרכב האוכלוסייה באותו אזור.

יואל חסון: אי אפשר להתעלם מהדבר הזה.

יואל חסון: אנחנו בהחלט חושבים שחלק גם מהעיקרון הבסיסי של השוויון, אבל מהעיקרון ההגיוני של עבודה נכונה ופיתוח בצורה נכונה של המקום ועבודה נכונה מול הציבור, ראוי שיהיה בוועדות, ברשות הוועדות, אנשים שהם באים מתמצית הרוב האוכלוסייתי, או תמצית האוכלוסייה שנמצאת באזור, וחייבת לזה להיות התייחסות.

יואל חסון: זה לא חייב להיות שבכולם יהיה, אבל חייב בהחלט שיהיה מינון וייצוג הולם ונכון, שבאמת מוכיח את עצמו לא פעם כמשהו שמסייע בתכנון, בפתרון, בעבודה מול הגורמים.

יואל חסון: מול ראשי הרשויות, מול הציבור עצמו.

יואל חסון: וזה דבר שהוא חשוב וחשוב להתמיד בו.

יואל חסון: באופן עקרוני, חשוב לשים לב שבמינויים הבאים, ואת ההחלטה הזאת כמובן נעביר גם לשר שממונה עלי, הוא זה שמקבל את ההחלטות, שתהיה שימת לב לעיקרון השוויון ולשילוב של בני מיעוטים בתפקידים הבכירים והחשובים האלה.

יואל חסון: יחד עם זאת, אני רוצה לומר שהוועדה בהחלט לא רואה בחיוב את העובדה או את הדרך שבה התבצע הלך הפיטורין הזה.

יואל חסון: אני לחלוטין לא מקבל שיפוטר אדם בתפקיד כל כך בכיר – בפקס.

יואל חסון: זה דבר שהוא בהחלט בעיני לא ראוי, זה לא הדרך.

יואל חסון: היה ראוי, ולא רק בהחלטת בית משפט, אלא היה ראוי ליזום את זה מלכתחילה, שיהיה שימוע, להזמין את האדם אליך, לממונה על המחוז, לקבל, להסביר ולפטר פנים אל פנים.

יואל חסון: אני לא חושב שנכון לפטר אנשים בצורה כזאת.

יואל חסון: לכן אני קובע באופן ברור – שהוועדה קובעת שהליך הפיטורים היה לא ראוי ונעשה בצורה לא נכונה ולא מכובדת.

יואל חסון: וזה דבר שאני מבקש שיילקח בחשבון, ואני מקווה שלא ייעשה בנוסף.

יואל חסון: בנוסף, אני מתכוון לפנות לשר הפנים, לבקש ממנו בשם הוועדה, את הפירוט של כל יושבי ראש הוועדות השונות שמתפקדים היום ברחבי המדינה, ולדעת כמה זמן כל אחד מהם מכהן, ומי כיהן.

יואל חסון: את פירוט הטבלה, ואנחנו כבר ננסח את זה בצורה מסודרת, כדי שהוועדה לביקורת המדינה תקבל תמונת מצב לגבי אורך הכהונות הכולל של בעלי התפקידים בתחום הזה.

מרינה סולודקין: אחרי זה תהיה ישיבת המשך.

יואל חסון: כן, אחרי שנקבל את הדו"ח, לפי התוצאות, נראה אם יש באמת- - -

חנא סוייד: האם יש קריטריונים שקופים.

יואל חסון: מאה אחוז.

יואל חסון: אני עכשיו תיכף אתייחס רגע לנושא הקריטריונים.

יואל חסון: והערה נוספת שאני מבקש להגיד – תראו, אנחנו מצפים ורוצים וגם התייחסו לזה בדו"ח המבקר, שהתהליך של מינוי יושבי הראש יהיה תהליך תקין, שקוף, שהאנשים שימונו ימונו משיקולים מקצועיים ויהיו ראויים למלא את התפקיד הזה.

יואל חסון: אני אומר עוד פעם, אני לפחות לא רוצה להיכנס לפינה הזאת, זה גם לא נושא הדיון, אני אומר את זה בצורה ברורה, אני חושב שאדם שיש לו תפקיד פוליטי או ניסיון פוליטי, או תפקיד ציבורי שהוא בדרך כלל גם בא מתוך רקע פוליטי, זה לא עושה את האדם באופן אוטומטי לא ראוי למלא את התפקיד, בתנאי שהוא עבר את התהליך המוסכם, החוקי ונמצא כשיר למלא את התפקיד הזה.

יואל חסון: המינוי בסופו של דבר חייב להיות מינוי שנעשה בתהליך שקוף ומתוך שיקולים מקצועיים האדם מונה.

יואל חסון: לגבי ההתייחסות למקרה הספציפי שעלה כאן בנוסף.

יואל חסון: תראו, ההליך נמצא בבית המשפט, ההליך ימוצה בבית המשפט.

יואל חסון: יחד עם זאת, במידה ותמצאו צורך להשתמש בעניין הזה בשירותיי, אני כמובן אשמח, במידה ותחליטו שזה נכון, לסייע לכם ביצירת מפגש עם מבקר המדינה או עם נציגיו, על מנת לדון בנושא הזה, במידה ואתם חושבים שמבקר המדינה צריך להתערב בעניין הזה.

יואל חסון: אבל זה שיקולים שלכם, כי אי אפשר פה מה שנקרא כפל פעילות.

יואל חסון: זה או זה או זה.

יואל חסון: אתם תבחרו את המסלול.

יואל חסון: אבל אם ההליך המשפטי זה מה שאתם הולכים אליו, אז לשם תלכו.

יואל חסון: במידה וזה לא יהיה - מבקר המדינה במידה ותבקשו, אני אדאג שדלתו תהיה פתוחה בפניכם.

יואל חסון: אני מבקש להודות לכל מי שהשתתף בדיון.

מגלי והבה: רק נושא הנגישות לנכים, זה דבר שאיך יעלה על הדעת שוועדה מחוזית שאמונה על תכנון ובנייה אין מה נגישות לנכים אצל הממונה.

יואל חסון: הערה חשובה, זה חשוב.

יואל חסון: תטפל בנושא הנגישות.

יוסף ברון: אוקי, אני פועל בכלל להוציא את משרד הפנים מהבניין הזה, ובימים אלה כבר איתרתי מקום חלופי עם הדיור הממשלתי ותוך שלושה חודשים אנחנו נהיה במקום אחר.

יואל חסון: אז קדימה, תוציא.

יואל חסון: קדימה לעבודה.

יואל חסון: תודה רבה.